5 Berita Forex Penting Tumpuan Pasaran Minggu Ini (21-25 Oktober 2019)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Pelabur bakal memberi tumpuan terhadap keputusan undian Brexit Parlimen UK serta pilihanraya di Kanada pada minggu ini. Selain itu, data-data ekonomi berikut juga akan dipantau sepanjang minggu.
Data Jualan Runcit Kanada (Selasa 8.30 Malam): Bacaan kadar jualan runcit untuk bulan Julai meningkat kepada 0.4% menepati jangkaan kenaikan oleh pasaran. Dijangka bacaan untuk Ogos turut meningkat kepada 0.5%. Bacaan teras juga diramalkan meningkat dari paras penurunan -0.1% sebelum ini.
 Data Jualan Rumah Sedia Ada AS (Selasa 10.00 Malam): Transaksi tertinggi dalam pasaran perumahan adalah pada rumah sedia ada. Kadar jualan tahunan meningkat pada Ogos kepada 5.49 juta. Dijangka bakal ada peningkatan dicatatkan pada bacaan September.
Data PMI Zon Eropah (Khamis 4.00 Petang): Dimulakan dengan bacaan data PMI bagi Perancis, disusuli Jerman sebelum keseluruhan zon Eropah. Kadar PMI semakin menurun berikutan kebimbangan menuju ke arah kegawatan terutamanya pada ekonomi terbesar, Jerman. Kejatuhan pada bacaan kali ini menunjukkan kelembapan ekonomi terus merebak sehingga ke suku keempat.
Pengumuman Penetapan Kadar Faedah ECB (Khamis 7.45 Petang): Bank pusat Eropah dijangka akan terus mengekalkan kadar faedah di paras sifar pada mesyuarat terakhir bagi Presiden Mario Draghi. Pada September lalu, beliau mengutarakan cadangan keputusan yang mencetuskan kontroversi iaitu menurunkan kadar faedah beserta memulakan semula program pelonggaran kuantitatif (QE) pembelian bon yang akan bermula pada 1 November.
Data Pesanan Barangan Tahan Lama AS (Khamis 8.30 Malam): Pelaburan menjadi salah satu titik kelemahan dalam ekonomi dan bacaan data pada September akan memberikan input penting untuk pertumbuhan GDP bagi suku tahun ketiga. Bacaan data pesanan dan bacaan teras meningkat pada Ogos, melegakan selepas bacaan kurang memberangsangkan pada bulan sebelumnya. Dijangka bacaan data pada kali ini sedikit menurun.


Makin Buat Pelabur Susah Hati, GBP/USD Masih Hilang Arah Tuju

Menyambung dagangan pada Selasa semalam, pergerakan harga pada carta pasangan mata wang GBP/USD masih mempamerkan gerak mendatar dengan cubaan untuk membuat kenaikan.
Jika diperhatikan, masih lagi paras 1.27000 menjadi sokongan buat harga dengan harga dilihat kekal berlegar di zon RBS (resistance become support) tersebut sejak minggu lalu.
Harga bergerak dalam julat 50 pips sepanjang Selasa semalam dengan ketinggian dicapai sekadar paras 1.27500.
Namun, harga yang telah berada di atas paras sokongan Moving Average 50 (MA50) pada rangka masa 1 jam di carta GBP/USD itu memberi isyarat awal untuk kenaikan harga diteruskan ke paras lebih tinggi.
Kedua-dua mata wang Pound dan US dolar kini dilihat bergerak setara selain bank pusat masing-masing masih dalam fasa untuk mengekalkan pengetatan dasar monetari mereka.
Tumpuan juga akan terarah kepada petunjuk oleh gabenor kedua-dua bank pusat iaitu Jerome Powell (FED) dan Andrew Bailey (BOE) yang menghadiri forum ECB di Sintra hari ini.
Sebarang kenyataan yang dilontarkan memberi petunjuk jelas terhadap langkah dasar seterusnya, bakal memberi impak terhadap pergerakan mata wang di sesi New York nanti.
 Untuk jangkaan jika kenaikan harga berlaku, harga yang melonjak dari sokongan MA50 akan menuju ke zon rintangan yang diuji minggu lalu sekitar 1.28400.
Berjaya melepasi rintangan itu akan merekodkan paras tertinggi terbaru buat harga sejak April 2022.
Namun jika sebaliknya harga memaparkan terjunan hingga melepasi paras 1.27000, akan menjadi isyarat untuk pergerakan bearish buat harga.
Penurunan lebih rendah dilihat akan menuju ke zon tumpuan 1.26000 sebelum dilanjutkan lagi ke zon seterusnya 1.25000 jika penurunan diteruskan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank Pusat Kanada (BoC) Mengekalkan Kadar Pada 0.50%

Bank Pusat Kanada (Bank of Canada, BoC) menepati jangkaan pasaran dengan membiarkan kadar faedah di paras 0.50%. Ramalan ekonomi BoC secara keseluruhan tidak berubah dan menyatakan polisi monetari semasa masih sesuai ketika ini.
Menurut bank pusat, ketidaktentuan (uncertainty) dalam ekonomi global ketika ini, berpunca dari perkembangan politik di US. Andaian BoC sebelum ini yang meramalkan peningkatan ekonomi US adalah disebabkan rangsangan fiskal yang dijanjikan Trump.
Ekonomi Kanada ketika ini terus beroperasi dengan ‘material excess capacity‘, yang bermaksud pengeluaran (output) sebenar yang rendah dari kadar optimum. Selain itu, masih terdapat sedikit kepincangan dalam pasaran buruh walaupun sebelum ini jumlah pekerjaan semakin bertambah.
 Secara keseluruhan, bank pusat meramalkan pertumbuhan ekonomi (KDNK/GDP) meningkat 2.10% pada 2017 dan 2018 yang menggambarkan ekonomi akan beroperasi dalam kapasiti-penuh (full-capacity) dalam pertengahan 2018.
Inflasi di Kanada pula sejak akhir-akhir ini merekodkan bacaan rendah daripada jangkaan sejak Oktober yang disebabkan oleh kejatuhan harga makanan dengan inflasi-teras (core-inflation) di bawah 2.00% berikutan ‘excess capacity‘. Walaubagaimanapun, BoC masih menjangkakan inflasi bergerak menghampiri sasaran 2.00% beberapa bulan akan datang.
Bank of Canada kali ini tiada menyebut tentang polisi The Fed dalam kenyataannya dan laporan keseluruhan dilihat lebih optimis. Hal ini menunjukkan potensi kepada pelonggaran polisi monetari semakin berkurangan dengan keyakinan dalam ekonomi Kanada ketika ini.


Analisis GOLD – Emas Sudah Tunjukkan Potensi Untuk Melonjak?

Adakah pelabur semakin optimis menjangkakan harga emas telah memulakan rentak untuk peningkatan nilainya?
Persoalan tersebut tercetus apabila terdapat isyarat awal bagi perubahan harga emas apabila lonjakan yang berlaku pada penutup dagangan di sesi terakhir minggu lalu dilihat telah mengubah haluan harga.
Campur tangan Jepun sekali lagi dalam pasaran telah memberi kesan penyusutan terhadap US dolar, dan ini juga turut mempengaruhi peningkatan semula harga emas dalam pasaran.
Dapat diperhatikan pada carta harga XAU/USD yang mengukur nilai emas berbanding US dolar apabila berlaku lonjakan ketara pada sesi New York Jumaat lalu setelah corak penurunan yang dikekalkan beberapa minggu sebelum itu.
Setelah penurunan yang dilihat mencecah 1617.00, harga kemudiannya sempat melonjak sebelum menutup dagangan sesi terakhir minggu lalu di sekitar ketinggian 1655.00.
Lonjakan melepasi rintangan pada zon 1640.00 itu juga turut menembusi halangan Moving Average 50 (MA50) pada rangka masa 1 jam di carta XAU/USD, memberi isyarat perubahan trend bullish kepada harga emas.
Namun, corak kenaikan harga gagal diteruskan pada Isnin semalam apabila pergerakan harga dilihat lebih mendatar di atas paras 1645.00.
 Masih menjangkakan pergerakan bullish buat harga, pelabur berhati-hati menantikan petunjuk bagi pergerakan emas selanjutnya.
Sekiranya kenaikan berjaya diteruskan, jangkaan adalah untuk emas mencapai ketinggian sekitar 1680.00 terlebih dahulu untuk menguji rintangan pada dagangan 2 minggu lalu.
Melepasi rintangan berikut seterusnya akan mendorong harga menuju ke paras tumpuan sekitar 1700.00.
Sebaliknya, jika harga emas gagal untuk meneruskan kenaikan malah susut lebih rendah di bawah zon 1640.00 dan paras sokongan MA50, harga berkemungkinan akan kembali menjengah semula zon support pada 1615.00.
Penurunan lebih rendah yang diteruskan pula dilihat akan mencecah ke zon support tumpuan 1600.00 di samping mengekalkan pergerakan trend bearish sebelum ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pagi Ini

Matawang dollar USD didagangkan lemah pada Isnin berbanding matawang-matawang utama yang lain berikutan sentimen pasaran yang dilihat masih berisiko ekoran kebimbangan terhadap pertumbuhan global yang bergerak perlahan serta isu penutupan separa kerajaan Amerika Syarikat. Pasaran akan memberi perhatian terhadap perkembangan rundingan dagang antara Washington dan Beijing untuk tahun hadapan. Presiden Donald Trump dalam kenyataan yang dinyatakan pada akaun media sosial Twitter pada Ahad bahawa beliau menerima panggilan yang menyenangkan daripada rakan sejawatannya dari China, Xi Jinping yang berkemungkinan perkembangan dalam rundingan dagang antara Amerika Syarikat dan China berjalan lancar.
Perkembangan di zon Eropah, Dewan Parlimen Itali dilaporkan telah meluluskan defisit belanjawan yang dikemaskini untuk tahun 2019 pada undian saat akhir sebelum Tarikh akhir tamat tempoh pada Isnin, 31 Disember demi mengelakkan tindakan dikenakan oleh Suruhanjaya Eropah dalam bentuk prosedur defisit yang berlebihan. Jangkaan defisit bajet yang dikemaskini mencapai kadar 2.04% berbanding kadar sebelum ini iaitu pada 2.4%.
 Pada sesi pasaran Asia pagi ini, tumpuan terarah kepada data perkilangan di China di mana data yang dikeluarkan adalah bercampur-campur. Namun, pelabur lebih memberi perhatian terhadap angka pada data perkilangan yang lemah daripada jangkaan berbanding daripada data bukan-perkilangan yang mencatatkan bacaan yang positif. Justeru itu, dagangan proksi China terutamanya Australia akan melihat keputusan data tersebut sebagai negatif dan bakal memberi impak dalam pergerakan pasaran semasa.
Tumpuan utama pasaran pada minggu pertama untuk tahun baru ini adalah kepada laporan data pekerjaan NFP di Amerika Syarikat untuk bulan Disember serta data pekerjaan di Kanada. Angka pada perubahan kadar pekerjaan di AS dijangka meningkat kepada 181,000 pertambahan berbanding 155,000 pada data sebelumnya. Kadar pengangguran pula dijangka kekal pada kadar 3.7%.


100 Pips Lonjakan Pada NZD/USD Awal Pagi Tadi, Potensi 100 Pips Lagi Kenaikan Lebih Tinggi?

Matawang dolar New Zealand mengambil peluang untuk mengukuhkan nilai dagangannya barbanding USD selepas mesyuarat FOMC awal pagi tadi telah melemahkan matawang Amerika tersebut.
Pengukuhan dolar NZD diteruskan lagi pada sesi pasaran Asia hari ini selepas data pertumbuhan GDP di New Zealand dikeluarkan pada awal pembukaan sesi. Kadar pertumbuhan GDP untuk suku tahun terakhir 2018 mencatatkan peningkatan yang memberangsangkan dengan angka 6.0% adalah menepati ramalan pasaran mengatasi bacaan yang menurun pada suku tahun sebelumnya iaitu pada kadar 0.3%.
Ini memberi isyarat bahawa kesihatan ekonomi di New Zealand berada pada tahap yang baik sekaligus memberi kelebihan terhadap dagangan Kiwi dalam pasaran semasa.
Jika dilihat pergerakan harga bagi pasangan matawang NZD/USD pada dagangan semalam, harga telah mencatatkan hampir 100 pips kenaikan harga dari paras terendah sekitar 0.68280 sehingga ke paras tertinggi dicapai sekitar 0.69170.
Dagangan yang bersambung pada sesi Asia pagi ini pula melihatkan haga yang dibuka tinggi dari paras Magic Pivot 0.6888 hari ini meneruskan kenaikan menuju ke paras resistance 0.6948 (MagicR1) pada indicator Moshed Magic Line hari ini.
 Jika momentum lonjakan harga semalam masih dikekalkan, harga berpotensi mencapai 100 pips lagi kenaikan sehingga ke paras ketinggian terbaru sekitar 0.70200 berhampiran paras resistance MagicR3.
Namun jika harga kembali membuat penurunan semula, paras RBS (resistance become support) pada 0.68700 bakal diuji harga. Penurunan yang berjaya diteruskan akan menguji pula paras RBS pada 0.68200 dan turun mencatatkan sekitar 100 pips penurunan harga.
Lihat gambar chart pasangan matawang NZD/USD di bawah untuk rujukan analisis teknikal anda. Perhatikan juga paras tumpuan harga yang digariskan pada indicator Moshed Magic Line untuk membantu anda membuat keputusan yang lebih jelas.

Paras support: 0.6858, 0.6797, 0.6767.
Paras resistance: 0.6948, 0.6978, 0.7038.


USD Tak Gayat Naik Tinggi, Habis Kecut Mata Wang Lain!

Raja US dolar terus mendominasi pasaran pada sesi Eropah dengan diniagakan di paras tertinggi enam minggu berbanding pesaing utamanya.
Mata wang gergasi itu terus mendapat sokongan berterusan selepas data inflasi pengeluar Amerika Syarikat diterbitkan menunjukkan bacaan lebih kukuh daripada jangkaan pada bulan Januari.
Ia menguatkan pandangan bahawa Federal Reserve (Fed) boleh melanjutkan kenaikan kadar faedahnya untuk memerangi inflasi, lebih-lebih lagi data jualan runcit AS yang dikeluarkan pada Rabu juga kuat.
Bukan itu sahaja, malah beberapa penggubal dasar Fed turut menawarkan kenyataan hawkish mengenai kesediaan mereka untuk menaikkan kadar faedah lebih tinggi.
Terbaharu, Presiden Fed St Louis James Bullard mengatakan bahawa beliau mungkin menyokong kenaikan kadar 50 mata asas pada mesyuarat akan datang.
 Pada sesi Eropah, indeks dolar yang mengukur kekuatan dolar greenback didagangkan kukuh pada 104.40 berbanding enam mata wang utama lain.
Sementara itu, mata wang pound terus memperpanjangkan penyusutan di bawah paras harga 1.2000 berbanding US dolar, manakala euro juga suram pada sekitar harga 1.0650.
Turut menyaksikan kejatuhan parah, adalah mata wang berkaitan komoditi seperti dolar Aussie, New Zealand dan Kanada pada paras terendah mingguan berbanding greenback.
Dalam pada itu, mata wang yen pula terus terperosok lebih jauh menghampiri paras terlemah baharu dua bulan di tengah-tengah lonjakan hasil perbendaharaan AS 10 tahun yang tinggi.
Yen juga terkesan oleh ketidakpastian tentang pendirian gabenor baharu Bank of Japan (BOJ) sama ada beliau akan kekalkan dasar monetari yang longgar atau berubah ke arah pengetatan.


Analisis GOLD – Emas Cemerlang Teruskan Lonjakan Lebih Tinggi

Dagangan emas menyambung prestasi cemerlang minggu lalu pada pembukaan pasaran awal minggu ini dengan memaparkan semula corak kenaikan harga untuk komoditi berharga itu.
Situasi ini didorong oleh faktor penyusutan US dolar dalam pasaran yang turut membuka ruang bukan kepada emas sahaja, malah kepada mata wang utama yang lain dalam pasaran untuk meningkat.
Pada carta harga XAU/USD yang mengukur nilai emas berbanding US dolar telah menyaksikan lonjakan harga emas pada minggu lalu dari paras sokongan sekitar 1810.00.
Harga telah melonjak hampir menyentuh paras 1850.00 dan menguji zon rintangan tersebut pada penghujung minggu.
Pergerakan harga di atas paras sokongan Moving Average 50 (MA50) pada rangka masa 1 jam di carta XAU/USD kekal memberi isyarat bullish buat dagangan emas.
Menyambung dagangan pada awal minggu ini, harga meneruskan kenaikan mengatasi paras ketinggian dicapai minggu lalu menuju ke paras sekitar 1858.00 bersambung ke sesi pasaran Eropah.
Corak kenaikan harga yang dipaparkan mendorong jangkaan harga untuk meneruskan pendakian lebih tinggi menuju ke zon tumpuan sebelum ini iaitu 1870.00.
 Seterusnya, kenaikan yang melepasi zon tersebut akan mensasarkan pula ke paras ketinggian 1900.00 setelah beberapa minggu harga emas bergerak susut di bawah paras tersebut.
Namun, pelabur tidak menolak sebarang kejutan boleh berlaku dalam pasaran yang berkemungkinan akan membuatkan harga emas susut semula.
Sekiranya penurunan harga berlaku, paras sokongan harga dilihat pada zon 1830.00 yang bakal diuji harga.
Penurunan lebih rendah untuk isyarat perubahan trend bearish akan mendorong harga kembali semula menjejaki zon tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Luar Jangkaan! Ekonomi Kanada Tambah 150,000 Pekerjaan Pada Bulan Januari!

Ekonomi Kanada memperoleh 150,000 pekerjaan bersih pada bulan Januari, menghancurkan jangkaan, manakala kadar pengangguran kekal stabil pada 5.0%, data Statistik Kanada (Statscan) menunjukkan pada hari Jumaat.
Penganalisis yang ditinjau oleh Reuters telah meramalkan keuntungan bersih sebanyak 15,000 pekerjaan dan kadar pengangguran meningkat sehingga 5.1% pada Januari. Statscan menyemak semula keuntungan bersih Disember ke bawah kepada 69,200 pekerjaan.
Penambahan pekerjaan Januari, keuntungan bulanan kelima berturut-turut, didorong terutamanya oleh kumpulan umur teras antara 25 hingga 54 tahun dan tersebar di beberapa industri, lapor Statscan.
Kesempitan pasaran buruh adalah antara sebab utama di sebalik keputusan Bank of Canada pada Januari untuk menaikkan kadar buat kali kelapan dalam tempoh kurang setahun, menurut minit mesyuarat penetapan dasar yang dikeluarkan pada hari Rabu.
 Selepas kenaikan terakhir, bank pusat berkata ia akan menangguhkan langkah selanjutnya untuk membiarkan kesan kenaikan kadar lalu meresap terlebih dahulu, tetapi ia tidak sepenuhnya menolak lebih banyak kenaikan.
Dolar Kanada mengukuh 0.6% kepada 1.3375 setiap dolar AS, atau 74.77 sen A.S.
Pekerjaan dalam sektor barangan meningkat sebanyak 25,400 pekerjaan bersih diterajui oleh pembinaan. Pekerjaan sektor perkhidmatan melonjak sebanyak 124,700 bersih, kebanyakannya dalam perdagangan borong dan runcit serta subsektor penjagaan kesihatan dan bantuan sosial.
Purata gaji setiap jam untuk pekerja tetap meningkat 4.5% pada bulan Januari pada asas tahun ke tahun, turun daripada 4.7% pada bulan Disember.


Jualan Runcit UK Naik Lebih Dari Jangkaan, Gbp/Usd Menguat

Data jualan runcit UK yang dikeluarkan sebentar tadi meningkat 1.4% pada Februari berbanding jangkaan 0.4% pada bulan sama. Data Januari dikaji semula kepada penyusutan jualan 0.5% dari 0.3% yang dilaporkan sebelum ini, manakala peningkatan tahunan juga dilaporkan kukuh daripada jangkaan di paras 3.7% berbanding sebelum ini 1.0%.
Jika tidak mengambil kira jualan bahan api, jumlah jualan hanya meningkat 1.3% pada tempoh Februari. Jualan produk makanan pula hanya meningkat 0.1% pada tempoh sama.
Harga purata meningkat 2.8% tahun ini yang merupakan kenaikan tertinggi sejak Mac 2012 dengan tekanan kenaikan harga banyak disumbangkan oleh harga bahan api yang meningkat 18.7% sepanjang tahun.
 Walaubagaimanapun, harga bulanan di kesemua sektor meningkat dengan harga di kedai barangan isirumah meningkat 2.6% pada tempoh tersebut. Ini menunjukkan kenaikan mendadak dalam inflasi yang akan menarik perhatian Bank of England.
Bank pusat menjangkakan perbelanjaan pengguna akan semakin perlahan pada 2017 berikutan pendapatan sebenar semakin berkurangan disebabkan peningkatan inflasi.
Dalam konteks ini, jika peningkatan inflasi mengurangkan permintaan pengguna, bank pusat akan mengalami kesukaran untuk mengetatkan polisi.
Matawang Gbp menguat selepas data dikeluarkan dengan Gbp/Usd menguat semula di atas paras 1.2500, manakala Eur/Gbp susut hampir ke paras terendah dua minggu lalu di 0.8600.


Patah Sayap, EUR/USD Tak Jadi Terbang Lebih Tinggi

US dolar kembali paparkan semula pengukuhannya pada dagangan Rabu semalam untuk mengurangkan kerugian yang dialami pada hari sebelumnya.
Penganalisis pasaran menilai sentimen pasaran yang kembali berisiko dengan penurunan semula pada pasaran saham, dengan indeks-indeks utama Wall Street kembali ‘merah’.
Tarikan terhadap mata wang safe-haven kembali meningkat semula menyokong pengukuhan awal US dolar menuju ke penghujung minggu.
Sementara mata wang Euro pula pamer penyusutan semula selepas bacaan akhir bagi data indeks harga pengguna Eropah diterbitkan pada 7.4%.
Pengukuhan semula US dolar dilihat membantutkan momentum Euro sebelum ini yang disuntik dengan jangkaan kenaikan kadar faedah oleh bank pusat Eropah (ECB).

Pada carta harga pasangan mata wang EUR/USD, harga yang telah mencapai kenaikan di paras ketinggian 1.05600 kembali papar corak penurunan semula semalam.
 Harga kembali susut di bawah zon 1.0500 dan turut memberi isyarat bearish semula selepas bergerak di bawah paras halangan Moving Average 50 (MA50) pada rangka masa 1 jam pergerakan harga di carta EUR/USD.
Kenaikan awal harga dilihat pada pembukaan sesi Asia pagi ini (Khamis), namun pelabur akan menjangkakan penurunan bakal dilanjutkan berdasarkan corak penurunan semalam.
Harga berkemungkinan akan kembali menuju ke zon tumpuan awal minggu iaitu sekitar 1.0400 sebelum penurunan lebih rendah akan menguji paras sokongan harga minggu lalu pada 1.03500.
Sebaliknya jika lonjakan harga berjaya diteruskan lagi pada dagangan penghujung minggu, ketinggian harga yang dicapai sebelum ini bakal diatasi.
Kenaikan lanjut harga bakal menguji pula zon rintangan pada 1.06000 yang turut menjadi tumpuan ketika pergerakan harga pada reaksi laporan pekerjaan NFP dan mesyuarat FOMC yang lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Emas Tak Sambung Jatuh, Masih Bertahan Di Zon $1,870

Dagangan emas mendatar sejak awal minggu sehingga bersambung pada hari ini (Rabu) ketika pelabur terus menantikan petunjuk lebih jelas untuk arah pergerakan pasaran selanjutnya.
Terjunan ketara harga yang berlaku pada penutup dagangan minggu lalu berikutan reaksi terhadap terbitan laporan data pekerjaan NFP Amerika Syarikat (AS) dilihat tidak diteruskan pada minggu ini.
Menjadi tumpuan pada awal pagi tadi iaitu ucapan oleh Pengerusi Federal Reserve (Fed) Jerome Powell membuatkan pelabur masih keliru terhadap dasar monetari bank pusat.
Ini disebabkan perubahan pada nada Powell yang sebelum ini lebih bersifat dovish yang cenderung memperlahankan pengetatan dasar, namun dipengaruhi pula oleh laporan pekerjaan yang kukuh.
Powell menyatakan bahawa inflasi dijangka akan turun lagi pada tahun ini, namun berkemungkinan juga kenaikan kadar faedah akan dilaksanakan berdasarkan data-data terbaru yang muncul.
Carta harga XAU/USD yang mengukur nilai emas berbanding US dolar dilihat bergerak mendatar pada zon tumpuan 1870.00 dari awal minggu.
Terdapat isyarat bullish apabila harga mula bergerak di atas paras sokongan Moving Average 50 (MA50) pada rangka masa 1 jam di carta XAU/USD tersebut.
 Harga mendatar di sekitar 1876.00 di sesi Asia pagi ini sebelum sedikit kenaikan dipaparkan pada awal sesi Eropah.
Kenaikan jika berjaya diteruskan dilihat akan menuju ke paras 1900.00 untuk harga menguji zon SBR (support become resistance) tersebut.
Meneruskan kenaikan lebih tinggi akan menjangkakan harga untuk menuju pula ke zon rintangan yang dicapai minggu lalu pada 1950.00.
Namun jika harga mula menjunam lebih rendah di bawah zon 1870.00, pelabur perlu bersedia untuk kejatuhan lebih rendah pada harga emas.
Penurunan harga boleh mencecah sehingga ke sekitar 1830.00 yang dijangka akan menjadi paras sokongan buat harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 31/10/2018

Untuk perkembangan matawang Loonie, Gabenor Bank of Canada Poloz mengatakan bahawa ekonomi Kanada berada pada tahap yang kukuh dan kadar inflasi bergerak ke arah sasaran bank pusat. Namun, begitu jika dilihat pergerakan harga pada chart pasangan matawang USD/CAD, harga gagal ditekan ke paras lebih rendah ekoran matawang USD lebih mendapat permintaan dalam keadaan pasaran yang berisiko. Harga bergerak di sekitar paras Magic Pivot semalam dan cuba untuk membuat kenaikan menuju ke paras resistance MagicR1 pada indicator Moshed Magic Line namun dollar CAD berjaya menekan semula harga ke paras lebih rendah dari paras Magic Pivot pada penghujung sesi pasaran New York.
Pada sesi pasaran Asia hari ini, corak pergerakan harga tidak banyak berbeza daripada sesi dagangan semalam di mana harga cuba untuk membuat kenaikan seawal sesi bermula dan telah melepasi paras Magic Pivot 1.3120 hari ini menuju ke paras resistance 1.3139 (MagicR1) namun harga dilihat kembali turun menguji paras Magic Pivot semula. Jika matawang CAD gagal mengatasi pengukuhan USD, harga bakal meneruskan kenaikan menuju ke paras resistance 1.3167 (MagicR2) untuk harga mengatasi paras ketinggian yang dicapai pada Jumaat lalu. Destinasi harga seterusnya jika harga meneruskan lagi pendakian dilihat berpotensi untuk mencapai ketinggian sehingga ke paras 1.3186 (MagicR3).
Namun, jika matawang CAD berjaya mengukuh kembali berbanding USD, jangkaan harga akan membuat penurunan melepasi paras support terdekat iaitu pada 1.3093 (MagicS1). Penurunan harga seterusnya dilihat akan menuju ke paras tumpuan harga iaitu pada support 1.3074 (MagicS2) dan jika harga berjaya breakout paras tersebut, harga boleh mencecah penurunan sehingga ke paras 1.3046 (MagicS3).
 Beri tumpuan juga terhadap perkembangan pasaran minyak mentah di mana terdapat spekulasi bahawa OPEC akan mengurangkan pengeluaran minyak selepas pilihan raya Amerika Syarikat sekaligus akan turut mempengaruhi perubahan nilai matawang CAD dan juga pergerakan harga pada chart USD/CAD ini. Tentukan paras support dan resistance terbaik pada chart USD/CAD anda dengan berpandukan paras yang disediakan pada indicator Moshed Magic Line.

Paras support: 1.3093, 1.3074, 1.3046.
Paras resistance: 1.3139, 1.3167, 1.3186.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Penyusutan USD Bakal Dorong AUD/USD Rekodkan Paras Ketinggian Terbaru Tahun 2020

Sentimen risk-on pasaran masih lagi mendorong matawang safe-haven terutama US dolar dan Yen bergerak lemah dalam pasaran sehingga ke dagangan penghujung minggu.
Penyusutan bagi matawang US dolar turut didorong oleh kebimbangan pelabur menjelang laporan data pekerjaan NFP Amerika Syarikat untuk bulan Mei dengan jangkaan bacaan yang masih lemah.
Sementara matawang berisiko seperti dolar Australia masih meneruskan pengukuhan mengambil manfaat dari penyusutan dagangan US dolar walaupun data ekonomi Australia diterbitkan lemah pada minggu ini.
Jika dilihat pergerakan harga bagi pasangan matawang AUD/USD, harga kekal mencatatkan kenaikan ke paras ketinggian terbaru sepanjang minggu walaupun momentum kenaikan sejak minggu lalu mula pudar.
Harga masih bergerak di atas paras sokongan Moving Average 50 (MA50) pada rangka masa 1 jam pergerakan harga di carta AUD/USD memberi isyarat trend masih kekal bullish.
Pada sesi Asia pagi ini, harga membuat kenaikan setelah menguji paras 0.69300 menuju ke paras ketinggian terbaru pada awal sesi Eropah mencapai paras 0.70000.
Paras ketinggian tersebut merupakan zon resistance harga yang diuji pada dagangan awal Januari dan juga penghujung Disember 2019 lalu.
 Kenaikan lebih tinggi jika diteruskan dilihat akan menuju ke resistance 0.70800 sekaligus mencatatkan paras ketinggian terbaru 11 bulan.
Namun jika harga membuat penurunan semula, harga dilihat akan cuba melepasi paras 0.69300 dan juga sokongan dinamik MA50.
Penurunan lebih rendah yang diteruskan akan menuju ke zon RBS (resistance become support) di bawah paras 0.68300.
Waspada terhadap pergerakan volatile harga terutama bagi pasangan matawang US dolar susulan laporan data pekerjaan NFP yang menjadi tumpuan utama pasaran.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangkaan Meleset, EUR/USD Tak Terkesan Dengan Laporan NFP

Pelabur jangkakan pergerakan harga yang drastik akan berlaku pada sesi New York Jumaat lalu ketika laporan data pekerjaan NFP Amerika Syarikat (AS) diterbitkan, namun sebaliknya yang berlaku.
Laporan data yang agak bercampur mengundang reaksi pasif pasaran dengan pertambahan pekerjaan di bulan Mac di AS adalah lebih rendah berbanding ramalan. Namun purata pendapatan dan kadar pengangguran diterbitkan dengan bacaan yang baik.
Justeru, US dolar berjaya pamerkan sedikit peningkatan, namun pada momentum yang lemah.

Pada carta harga pasangan mata wang EUR/USD, dapat dilihat harga mendatar lemah sepanjang sesi New York Jumaat lalu dengan paras terendah dicatatkan pada 1.10300.
Sebelum itu, harga pada minggu lalu telah pun memberi isyarat untuk perubahan trend bearish selepas harga yang menyentuh paras ketinggian 1.11800 kembali bergerak susut di bawah paras halangan Moving Average 50 (MA50) pada rangka masa 1 jam di carta EUR/USD.
Harga yang masih bergerak di bawah paras halangan tersebut akan menjangkakan penurunan lebih rendah untuk minggu ini di bawah paras 1.1000.
 Jika harga berjaya menjunam di bawah tersebut, isyarat untuk pergerakan bearish lebih jelas untuk harga menuju pula ke paras-paras tumpuan sebelum ini sekitar 1.09000 sebelum ke paras support 1.09000.
Jika sebaliknya yang berlaku, harga yang membuat kenaikan melepasi halangan MA50 akan memberi isyarat untuk perubahan trend bullish.
Zon rintangan 1.12000 yang gagal ditembusi minggu lalu sekali lagi akan diuji sebelum ke paras lebih tinggi untuk catatkan paras ketinggian terbaru 5 minggu.
Sasaran untuk kenaikan seterusnya adalah pada zon sekitar 1.12700 dan lebih tinggi selanjutnya adalah menuju 1.14000.
Tumpuan akan terarah kepada data perkhidmatan AS dan minit mesyuarat FOMC yang akan mempengaruhi pergerakan US dolar minggu ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aktiviti Ekonomi Kembali Kuat, Inikah Isyarat Kebangkitan China?

Aktiviti ekonomi China kembali meningkat pada Januari setelah berbulan-bulan mencatatkan penguncupan disebabkan sekatan ketat Covid-19.
Mencerap data yang dikeluarkan Biro Perangkaan Kebangsaan (NBS) pada pagi Selasa, indeks PMI yang mengukur aktiviti pembuatan melantun kepada 50.1 daripada 47.0 pada Disember.
Untuk pengetahuan, angka 50 memisahkan perbezaan antara pengembangan dan penguncupan sesuatu aktiviti. Sekiranya bacaan di atas 50 menunjukkan pengembangan, manakala bawah 50 sebaliknya.
Sementara aktiviti perkhidmatan pula dilaporkan melonjak kepada 54.4 pada bulan ini, meningkat jauh daripada catatan 41.6 sebelumnya.
 Kedua–dua indeks sebelum ini telah menunjukkan penguncupan dalam aktiviti sejak September 2022.
Data tersebut merupakan salah satu petunjuk NBS pertama tentang bagaimana ekonomi telah berjaya meningkat sejak dasar sifar Covid China ditamatkan dan semasa perayaan Tahun Baru Cina selama seminggu yang berakhir pada hari Jumaat.
Kabinet China telah berjanji pada hari Sabtu untuk menggalakkan pemulihan dalam penggunaan sebagai pemacu utama kepada ekonomi dan meningkatkan import.
Susulan daripada penerbitan data tersebut, mata wang yuan diniagakan sedikit meningkat berbanding US dolar.


Padanlah USD Susut! Ini Sebab Dia

Permulaan dagangan awal minggu menyaksikan dolar greenback didagangkan berlegar di sekitar paras terendah satu minggu berbanding pesaing utamanya, setelah mengalami penyusutan besar pada Jumaat.
Berbanding sekumpulan matawang utama, indeks dolar didagangkan rendah di sekitar harga 92.52, mengekalkan kejatuhan 0.50% dari akhir minggu lalu.
Tinjauan University of Michigan yang dikeluarkan pada Jumaat lalu menunjukkan sentimen pengguna merosot ke tahap terendah sejak 2011 di tengah peningkatan jangkitan Covid-19 disebabkan oleh varian Delta yang cepat merebak.
Kemerosotan ini telah mengheret hasil perbendaharaan AS 10 tahun menyusut lebih rendah dan mempengaruhi kelemahan US dolar.
 Penerbitan data jualan runcit Amerika Syarikat yang dijadualkan pada hari Selasa akan menjadi tumpuan pasaran seterusnya sebagai petunjuk lebih lanjut mengenai tingkah laku pengguna.
Sementara itu, pembuat dasar Federal Reserve (Fed), Neel Kashari mengatakan bahawa beliau ingin melihat beberapa lagi laporan pekerjaan yang kukuh sebelum melaksanakan pengurangan dalam pembelian asetnya.
Hal ini kerana, matlamatnya ada untuk mengembalikan pasaran buruh ke tahap sekurang-kurangnya pra-pandemik. Menurut penganalisis, jangkaan untuk Fed melaksanakan pengurangan adalah antara bulan September dan Januari.
Pada hari Rabu, Fed akan mengeluarkan laporan minit mesyuarat dasar monetari terbaru mereka, yang pastinya akan diperhatikan dengan teliti oleh pelabur untuk mendapatkan petunjuk lebih jelas mengenai bila bank pusat akan melaksanakan pengetatan dasar.
Dalam pada itu, matawang euro diniagakan stabil di sekitar paras ketinggian satu minggu yang dicapainya pada Jumaat berbanding US dolar.


Sentimen Terkini Pasaran Forex Pada Awal Sesi Asia Hari Khamis

US dollar menguat secara keseluruhan pada Khamis berbanding matawang utama yang lain selepas minit mesyuarat The Fed dikeluarkan awal pagi tadi. Apa yang menyebabkan kenaikan US dollar adalah pendapat keseluruhan minit mesyuarat yang menunjukkan kadar faedah akan terus dinaikkan di masa akan datang.
Indeks US dollar yang mengukur kekuatan matawang greenback berbanding enam matawang yang lain setakat ini membuat kenaikan sebanyak 0.18% setakat pada pukul 10.16 pagi.
Major pair seperti EUR/USD setakat ini membuat penurunan sebanyak 0.27%, di mana GBP/USD merekodkan kemerosotan 0.22%. USD/JPY pula naik sebanyak 0.20%, USD/CAD dengan kenaikan 0.31%. USD/CHF pula naik 0.15%. Pair AUD/USD dan NZD/USD masing-masing merekodkan penurunan 0.75% dan 0.24% setakat ini.
Matawang terkuat setakat ini adalah US dollar, manakala matawang paling lemah adalah Aussie. Dengan menggabungkan kedua-dua matawang, pair AUD/USD adalah pasangan matawang yang paling banyak berubah setakat ini dengan kejatuhan 0.75%.
 Selepas pengukuhan matawang Euro selama enam hari berturut-turut, akhirnya US dollar berjaya menghentikan kenaikan tersebut pada sesi dagangan Rabu. Tumpuan kepada matawang Euro hari ini akan tertumpu pula kepada minit mesyuarat ECB.
Minit mesyuarat Federal Reserve yang dikeluarkan awal pagi tadi menunjukkan ahli-ahli bank pusat membincangkan tentang kenaikan kadar faedah dalam masa terdekat untuk mengimbangi kekuatan ekonomi. Dalam masa yang sama, mereka juga berpendapat isu perdagangan global dapat memburukkan perniagaan dan isirumah di Amerika Syarikat.
The Fed telah menaikkan kadar faedah secara beransur-ansur sejak tahun 2015 dan ketika ini agak bimbang dengan kekuatan ekonomi dan inflasi yang dijangka meningkat di atas sasaran 2%.
Kejatuhan agak besar oleh matawang AUD pada Khamis pula disebabkan risiko politik di Australia. Kepimpinan perdana menteri Turbull diragui oleh pasaran apabila tiga daripada menteri kerajaan negara itu meletakkan jawatan. Terbaru, menteri kewangan Cormann meletakkan jawatan pada pagi tadi.


Analisis Teknikal NZD/USD – Timeframe H4 – 17/04/2018

Jika diperhatikan, NZD/USD berpotensi untuk melakukan retracement/pullback ke sekitar Key Support bagi membentuk formation RBS sekiranya ia tidak dibreakout. Jadi terbentuknya buy signal di sekitar harga tersebut, potensi adalah tinggi untuk ia mulai kembali bullish.
 Target bullish terhampir adalah ke sekitar Key Resistance 0.7370/0.7393. Jika breakout, ia akan meneruskan lagi kenaikan ke harga yang lebih tinggi bagi membentuk new HH. Jadi kesimpulannya, selagi ia tidak breakout 0.7300, kebarangkalian masih tinggi untuk ia bullish secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis teknikal GBP/JPY – Timeframe H4 – 30/4/2018

Harga GBP/JPY mulai bearish dengan mendadak minggu lalu dan secara teknikalnya ia telah breakout trendline bullish H4 dan potensi masih ke arah penurunan setakat ini. Dijangkakan jika GBP/JPY melakukan retracement/pullback, potensi harga yang boleh diperhatikan adalah di sekitar harga Key Resistance Zone 150.60 – 151.20 ia ia membentuk wave new LH atau pattern sell sekitar harga tersebut sebelum ia bearish.
 Oleh itu, kebarangkalian masih tinggi untuk ia bearish selagi ia tidak breakout Key Resistance Zone dan jika bearish target terhampir adalah ke sekitar Key Support 149.30 atau ia bearish ke harga yang lebih rendah 148.30 bagi membentuk new LL.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal GBP/USD – Timeframe H1 – 29/11/2018

Matawang GBP menunjukkan tanda-tanda pengukuhan pada nilainya setelah Canselor Phillip Hammond menyatakan sokongannya terhadap pelan Brexit Theresa May. Beliau mengulas pelan tersebut memberi manfaat terhadap Kesatuan Eropah dari segi kos dan juga kepentingan politik dan menambah lagi berkenaan ekonomi Britain akan terus berkembang sementara kesan negatif terhadap perjanjian May itu adalah sangat minima. Namun, pasaran kembali memberi reaksi terhadap kenyataan John McDonnell yang bernada pasif dan menjangkakan pelan Brexit May akan ditolak oleh Parlimen. Jika diteliti pergerakan harga pada chart pasangan matawang GBP/USD pada dagangan semalam, harga telah berjaya membuat kenaikan sehingga ke paras resistance MagicR1 pada indicator Moshed Magic Line, namun kembali membuat penurunan semula ke paras Magic Pivot. Setelah itu, kejatuhan nilai matawang USD yang ketara pada sesi pasaran New York kembali membantu harga melonjak semula hingga hampir menyentuh paras resistance MagicR2.
Pada sesi pasaran Asia pagi ini, harga bergerak perlahan pada permulaan sesi namun dilihat cuba untuk membuat kenaikan menjelang pembukaan sesi pasaran Eropah. Harga yang meneruskan kenaikan semalam dilihat akan naik melepasi paras resistance 1.2867 (MagicR1) yang berada berhampiran dan kemudiannya menguji pula paras ketinggian harga pada lonjakan minggu lalu di sekitar paras 1.2914 (MagicR2). Jika harga berjaya melepasi paras tersebut, jangkaan kenaikan harga seterusnya bakal menuju pula ke paras resistance 1.2981 (MagicR3).
Namun, jika USD kembali didagangkan mengukuh semula dan berjaya memberi tekanan kepada Sterling, harga dilihat akan membuat penurunan semula melepasi paras Magic Pivot 1.2799 hari ini. Penurunan harga kemudiannya bersambung menuju pula ke paras support yang berada lebih rendah di sekitar paras 1.2685 (MagicS2) untuk harga mencatatkan paras terendah yang baru pada chart GBP/USD. Dan sedikit lagi penurunan yang berjaya diteruskan akan melihatkan harga mencecah ke paras resistance pada 1.2639 (MagicS3).
 Terus pantau perkembangan rundingan Brexit dan juga ulasan terhadap proses pengetatan polisi oleh FED yang terus memberi kesan terhadap pergerakan harga dalam pasaran semasa. Kawal dagangan anda dengan menentukan paras support dan resistance yang terbaik pada chart dengan berpandukan indicator Moshed Magic Line.

Paras support: 1.2753, 1.2685, 1.2639.
Paras resistance:  1.2867, 1.2914, 1.2981.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Masih Gagal Tembus Paras Kritikal $1,900

Pergerakan harga emas pada minggu ini sekali lagi menarik perhatian para pelabur dengan kenaikan yang dipamerkan semalam selepas mendatar pada hari sebelumnya.
Pada awal minggu dapat diperhatikan harga pada carta XAU/USD yang mengukur nilai emas berbanding US dolar telah meningkat menguji paras tumpuan 1900.00. Namun harga kembali jatuh semula selepas menyentuh paras tersebut.
Senario yang sama turut berulang pada sesi Asia pagi ini apabila harga yang menyambung kenaikan sejak sesi New York sebelumnya ke paras 1900.00 telah membuat penurunan semula.
Untuk tempoh 2 minggu dagangan, ini adalah kali ketiga harga menguji paras tumpuan 1900.00 namun gagal menembusi ke paras lebih tinggi.
Penurunan harga berkemungkinan akan ke paras sokongan 1875.00 semula sebelum cubaan kenaikan harga seterusnya.
Sesi Eropah melihatkan sedikit kenaikan harga dipamerkan.
 Namun jika harga emas terus mengalami kejatuhan, harga dilihat akan menuju zon RBS (resistance become support) pada 1850.00.
Sebaliknya jika harga emas berjaya melonjak di atas paras 1900.00, pelabur berkemungkinan akan menjangkakan kenaikan lebih tinggi diteruskan dengan paras-paras tumpuan pada 1910.00 dan 1938.00 akan diperhatikan.
Sentimen pasaran masih tertumpu terhadap perkembangan pakej rangsangan ekonomi AS yang turut memberi kesan terhadap nilai emas dalam pasaran semasa.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/CHF – Timeframe H1 – 5/4/2018

Jika diperhatikan, harga USD/CHF bullish sejak bulan Feb lalu dan secara teknikalnya, pergerakan masih dikuasai mood bullish. Walaubagaimanapun, harga sekitar 0.9650 atau 0.9714 perlu diperhatikan ketika ini, sekiranya ia membentuk pattern ‘sell signal’ sekitar harga tersebut, peluang adalah tinggi untuk ia mulai mengorak langkah untuk bearish(LH,LL,LH,LL)
 Jika breakout Key Support 0.9564, target bearish yang berpotensi dicapai adalah 0.9514 atau ke harga yang lebih rendah. Jadi kesimpulannya, selain level teknikal – penting juga untuk anda memperhatikan sentimen semasa matawang usd ketika ini kerana ia adalah fokus utama yang akan menyebabkan USD/CHF mulai bearish ataupun akan terus bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sempena Cuti Hari Easter, Pasaran Bergerak Pasif.

Dagangan hari ini bergerak pasif ekoran pelabur mula bercuti sempena Easter Day. Bermula pagi, Jepun mengeluarkan data kadar inflasi di mana inflasi harga pengguna Jepun meningkat kepada 0.5% tahun ke tahun pada bulan Mac 2019 daripada 0.2% pada bulan sebelumnya. Ia adalah kadar inflasi tertinggi sejak November tahun lepas.
Penutupan pasaran Asia sebentar tadi ditutup tinggi berikutan kenaikan di pasaran Wall Street semalam dan selepas laporan daripada Reuters mengatakan bahawa teknologi China (Tencent) memenangi kelulusan untuk mula menjual konsol permainan Nintendo Switch di China.
 Menyentuh kepada pasaran komoditi minyak mentah (WTI), harga diniagakan baik sekitar $64.00 tetapi kekal di paras tertinggi $64.79. Pemotongan OPEC yang berterusan yang digabungkan dengan sekatan AS ke atas Iran dan Venezuela terus memainkan peranannya dalam mengetatkan bekalan global, seterusnya mengekalkan harga yang disokong.
Dalam sesi dagangan New York, permit pembangunan di Amerika Syarikat jatuh 1.7% dari sebulan sebelumnya kepada kadar tahunan 1.3 juta pada bulan Mac 2019, di bawah jangkaan pasaran kenaikan 0.3% kepada 1,300 ribu.


Stok Minyak AS Jatuh Lagi, Harga Minyak Terus Melambung

Dagangan komoditi hitam sedikit susut pada hari Khamis, berikutan kenaikan pada sesi sebelumnya yang menyaksikan harga minyak mentah menyentuh paras ketinggian tahunan terbaru.
Niaga hadapan minyak mentah WTI Amerika Syarikat didagangkan di sekitar harga $73.14 setong pada sesi Asia, manakala dagangan minyak mentah Brent pula diperdagangkan pada $75.25 setong.
Kedua-dua penanda aras sebelum ini telah melonjak ke paras tertinggi sejak Oktober 2018, tetapi kembali menyusut selepas para pelabur mula mengambil keuntungan dan laporan OPEC+ akan meningkatkan pengeluaran.
 Lonjakan harga minyak telah dipacu oleh laporan yang dikeluarkan oleh Pentadbiran Maklumat Tenaga AS (EIA) yang menunjukkan bekalan minyak mentah AS sekali lagi menurun pada minggu lepas.
Inventori minyak mentah AS jatuh sebanyak 7.6 juta tong kepada 459.1 juta tong, jumlah terendah yang pernah dilihat sejak Mac 2020. Sementara stok petrol pula turun sebanyak 2.9 juta tong pada minggu lalu.
Menjelang pertemuan OPEC+ pada 1 Julai, dagangan minyak mentah sedikit goyah susulan laporan mengatakan rancangan OPEC akan meningkatkan pengeluaran mereka pada bulan Ogos.


Emas Ambil Kesempatan Untuk Meneruskan Lonjakan Dalam Sesi Ini!

Emas, silver dan copper meneruskan lonjakan lebih tinggi dalam sesi ini selepas komen daripada Donald Trump terhadap perubahan perdagangan global telah mengubah sentimen pasaran.
Perubahan perjanjian perdagangan secara drastik oleh Trump menimbulkan kebimbangan terhadap kawalan perdagangan yang semakin ketat.
Emas dalam sesi ini telah melonjak sebanyak 1.05 peratus kepada $1.217.50 satu troy ounce, manakala silver telah meningkat sebanyak 1.09 peratus kepada $17,218 troy ounce. Dalam masa yang sama, copper juga telah meroket sebanyak 1.34 peratus dalam sesi ini.
Walaupun copper sering dirujuk sebagai penanda aras kepada keadaan ekonomi, keuntungan dalam sesi ini dikatakan berpunca dari permintaan yang meningkat terhadap asset penyimpan nilai.
Pada minggu ini, pasaran akan menumpukan tumpuan terhadap Presiden Mario Draghi yang akan menyampaikan ucapan di dalam satu majlis di Itali.
 Minggu ini juga, rancangan Trump terhadap pembaharuan dasar dikatakan akan menguasai tajuk-tajuk utama media bagi sepanjang minggu. Pertumbuhan suku keempat dari AS dan UK juga akan diumumkan pada minggu ini.
Minggu lalu, emas didagang lebih tinggi pada Jumaat kerana junaman yang dibuat oleh US Dollar gara-gara ketidakpastian yang membelenggu sebelum perlantikan Trump secara rasmi.
Dalam ucapan pertama beliau, Trump juga dikatakan akan menjayakan kempen “America First” serta berjanji untuk membina jalan-jalan baru, jambatan dan lebuh raya.
Namun begitu, sentimen kekal dalam nada yang negatif sementara menantikan komen lanjut dari Trump sepanjang minggu ini.
Perjanjian NAFTA : Adakah Negara Lain Bakal Jadi “Mangsa” Agenda Trump?


Debaran Menjelang FOMC, USD Seperti Bom Jangka

Menghitung detik menuju keputusan mesyuarat polisi FOMC, raja mata wang US dolar terus memaparkan penyusutan lebih rendah pada sesi Eropah.
Kemerosotan US dolar tampaknya berterusan selepas mata wang gergasi itu ditolak jatuh oleh bacaan menyuramkan dalam data pembukaan pekerjaan Amerika Syarikat yang menunjukkan penurunan pada bulan Mac.
Turut mempengaruhi dagangan greenback adalah kejatuhan mendadak hasil bon AS 10 tahun yang terkesan oleh kebimbangan mengenai krisis perbankan lebih mendalam walaupun isu First Republic Bank telah selesai.
Keputusan Federal Reserve (Fed) pada awal pagi nanti (2 pagi waktu Malaysia) akan menjadi penentu kepada arah pergerakan US dolar selanjutnya, di mana bank pusat itu dijangka akan menaikkan kadar sebanyak 25 mata asas.
Selain mesyuarat FOMC, pelabur juga akan memberi tumpuan kepada terbitan dua data penting iaitu laporan pekerjaan ADP sektor swasta dan PMI perkhidmatan ISM AS pada malam ini.
 Mengikuti pergerakan mata wang lebih luas, mata wang euro dan pound memanfaatkan kelemahan US dolar untuk mencatatkan peningkatan lebih tinggi pada sesi Eropah.
Tumpuan turut diberikan kepada mata wang euro yang akan mengetahui keputusan dasar terbaru Bank Pusat Eropah (ECB) pada hari Khamis.
Sementara itu, dolar Aussie memaparkan pergerakan terbatas susulan sentimen menyuramkan, tetapi dolar kiwi melonjak tinggi selepas disokong oleh data pekerjaan New Zealand yang memberangsangkan pada suku pertama.
Di sisi lain, mata wang yen kembali mencatatkan peningkatan dengan memanfaatkan sentimen negatif pasaran selain turut disokong oleh hasil bon AS yang lebih rendah.
Akhir sekali, dolar Kanada kekal menyusut selepas ditekan oleh dagangan minyak mentah yang lemah.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


US dollar bergerak di sekitar paras terendah tujuh minggu yang lalu berbanding beberapa matawang utama yang lain dengan penganalisis berpendapat permintaan safe-haven berkurangan disebabkan kadar tariff yang dikenakan oleh kedua-dua AS-China kurang daripada jangkaan.
Matawang yang paling banyak bergerak pada sesi dagangan hari Rabu ialah GBP dengan Sterling jatuh dari paras tertinggi dua bulan berikutan kebimbangan pasaran terhadap rundingan Brexit. Baca di sini berkaitan kejatuhan matawang GBP semalam.
Dalam masa yang sama matawang NZD melonjak pada awal pagi Khamis ke paras tertinggi tiga minggu yang lalu selepas data merekodkan bacaan pertumbuhan ekonomi yang memberangsangkan.
Indeks US dollar yang mengukur kekuatan matawang greenback berbanding enam matawang yang lain susut 0.06% setakat pada pukul 10.34 pagi.
 Major pair seperti EUR/USD setakat ini membuat kenaikan 0.07%, di mana GBP/USD didagang tidak berubah setakat ini. USD/JPY pula merosot sebanyak 0.12%, dengan USD/CAD turut didagang tidak berubah. USD/CHF pula membuat penurunan 0.03%. Pair AUD/USD dan NZD/USD masing-masing mencatat penurunan 0.03% dan peningkatan 0.42%.
Matawang paling kuat setakat ini adalaha Kiwi (NZD), manakala matawang paling lemah adalah AUD. Dengan menggabungkan kedua-dua matawang, pair AUD/NZD merekodkan penurunan 0.46% setakat ini.
Dalam perkembangan perang dagang AS-China, kedua-dua negara dilihat meletakkan kadar dan amaun tariff yang lebih rendah. Amerika Syarikat seperti yang diketahui telah mengenakan tariff terhadap $200 billion produk China, tetapi pada kadar yang lebih rendah 10% sebelum dinaikkan dari masa ke semasa. China pula mengemukakan tariff $60 billion sebagai tindak-balas terhadap AS yang mana lebih kecil daripada amaun $200 billion.
“US meletakkan kadar yang rendah menunjukkan ia memberi sedikit kelonggaran kepada China. Umumnya, pasaran berharap kedua-dua pihak akan meneruskan rundingan dan mengelakkan tariff pusingan seterusnya,” demikian kata Yukio Ishizuki, strategist matawang di Daiwa Securities.


Sentimen Terkini Pasaran Forex : USD Lemah Menjelang Hari Kemerdekaan Amerika

US dollar kekal lemah menjelang hari kemerdekaan Amerika Syarikat pada Rabu selepas merekodkan kejatuhan pada Selasa. Walaubagaimanapun matawang ini merekodkan kenaikan selama tiga bulan berturut-turut pada bulan Jun.
Indeks US dollar yang mengukur kekuatan matawang greenback berbanding beberapa matawang lain membuat kejatuhan sebanyak 0.28% setakat pada pukul 3.10 petang.
Major pair  seperti EUR/USD setakat ini naik 0.15% dengan GBP/USD naik 0.17%. USD/JPY setakat ini pula susut 0.20%, USD/CAD susut 0.08% dengan USD/CHF jatuh 0.14%. Pair AUD/USD dan NZD/USD masing-masing menguat sebanyak 0.34% dan 0.36% setakat ini.
Matawang paling kuat setakat ini adalah AUD dan matawang paling lemah adalah USD. Dengan menggabungkan matawang paling kuat dan lemah, pair AUD/USD merekodkan kenaikan sebanyak 0.34% setakat ini.
 Presiden Trump masih bertegas untuk mengenakan halangan perdagangan terhadap rakan-rakan dagang utamanya termasuk Kesatuan Eropah dan Mexico. Sejak mengambil tampuk pemerintahan Trump sememangnya cenderung kepada dasar perlindungan ekonomi Amerika Syarikat dan mendakwa negara lain selama ini telah mengambil kesempatan terhadap mereka.
Untuk pengetahuan anda, pasaran Amerika Syarikat ditutup pada hari ini bersempena dengan hari kemerdekaan. Kecairan pasaran dijangka kecil menjelang sesi New York pada malam ini.
Kebimbangan terhadap isu perdagangan masih menghantui pasaran dengan indeks utama Asia pada Rabu ditutup lebih rendah.
Apa yang menjadi kebimbangan adalah tindakan China yang menghalang syarikat Micron Technology daripada menjual produk chip di China. Hal ini dibimbangi oleh pasaran sebagai bibit-bibit awal perang perdagangan kedua-dua negara. Selepas daripada itu, Amerika Syarikat juga telah menghalang syarikat telefon bimbit China daripada menawarkan perkhidmatan dalam pasaran telekomunikasi negara itu.


Tindakan Provokasi Kapal Perang Amerika Syarikat Bangkitkan Kemarahan China

Dua kapal perang tentera laut Amerika Syarikat dilaporkan berlayar berhampiran pulau-pulau yang dituntut oleh China di perairan Laut China Selatan sejak beberapa hari yang lalu. Laporan yang disahkan oleh tentera AS tersebut muncul ketika situasi antara AS dan China semakin menegang.
Laluan air yang paling sibuk itu juga merupakan salah satu titik punca yang bakal menjejaskan hubungan AS dan China yang turut membabitkan perang dagang, sekatan AS, politik di Hong Kong dan Taiwan.
Tentera China mengesahkan laporan tersebut selepas pasukannya mengesan kapal perang AS sedang berlayar berhampiran perairan China.
Bagi menjawab laporan itu, China telah mendesak AS supaya menghentikan perbuatan provokasi tersebut untuk mengelakkan perkara yang tidak dapat dielakkan daripada berlaku dan turut berkata bahawa China mempunyai kedaulatan yang tidak dapat dipertikaikan di atas kepulauan Laut China Selatan dan kawasan di sekitarnya.
 Pada awal minggu ini, Setiausaha Pertahanan AS Mark Esper telah bertemu dengan Menteri Pertahanan China Wei Fenghe untuk rundingan tertutup. Di rundingan peringkat tinggi tersebut, China telah menggesa tentera AS supaya berhenti memberi ancaman di Laut China Selatan dan menambah ‘ketidakpastian baru’ terhadap Taiwan.
Selama ini, angkatan laut AS kerap membangkitkan kemarahan China dengan menjalankan operasi yang disebut sebagai ‘kebebasan navigasi’ yang menegaskan kebebasan akses ke laluan air antarabangsa, berdekatan pulau-pulau jajahan China.
China  menuntut hampir semua kekayaan tenaga di kepulauan tersebut, di mana ia telah menubuhkan pos ketenteraan di pulau buatan. Bagaimanapun, Brunei, Malaysia, Filipina, Taiwan dan Vietnam juga turut menuntut sebahagian daripada kepulauan itu.
AS telah menuduh China menunjukkan kuasa tenteranya di perairan tersebut dan cuba menakut-nakutkan negara-negara Asia lain.


Analisis teknikal GBP/JPY – Timeframe H1 – 18/1/2018

 Seperti jangkaan lalu(16/1/18), GBP/JPY akhirnya berjaya untuk mencapai target ke sekitar harga 154.14 bagi membentuk new HH. Kenaikan ini mencatatkan hampir 200 pips sejak semalam. Dan kini secara teknikalnya, mood bullish masih dikuasai di mana berlakunya pattern ‘bullish rectangle’ dan candlestick bullish morobozu semalam. Jika ia tidak breakout Key Support terhampir ini 153.60, potensinya tinggi untuk mencapai ke harga seterusnya iaitu samaada 154.64 atau ke 155.00.
Jika breakout Key Support ini, berkemungkinan ia akan melakukan pullback ke sekitar harga lebih rendah 153.00 sebelum meneruskan lagi kenaikan. Jadi kesimpulannya, peluang yang boleh diperhatikan ketika ini adalah ‘long’ di sekitar support-support terhampir(boleh perhatikan di timeframe yang lebih kecil).


Komoditi Hitam Meningkat Di Sesi Asia, Tumpuan Pada Impak Irma Dan Matawang Yuan

Harga minyak mentah naik di sesi Asia hari Isnin berikutan impak ribut Irma tidak begitu ketara berbanding jangkaan, namun masih memusanahkan sebahagian kecil Florida walaupun dayanya lebih lemah berbanding semalam. Para pelabur turut memberi tumpuan pada trend pembelian minyak di China selepas matawang yuan menguat.
Ribut Irma telah memutuskan bekalan elektrik kepada 2.4 juta rumah dan kedai di Florida semalam, mengancam beberapa juta nyawa yang lain apabila ia terus bergerak menghala ke arah pantai barat negeri tersebut. Pemulihan keseluruhan perkhidmatan mungkin akan mengambil masa bermingu-minggu, kata pembekal utiliti elektrik tempatan.
Namun begitu, selepas ribut Irma berketegori empat (paras kedua paling bahaya selepas kategori kelima Saffir-Simpson) yang menimpa Florida pagi semalam, ianya melemah ke kategori dua hari ini dengan kelajuan maximum 110 mph atau 177 kilometer per jam.
Matawang Yuan pula meningkat ke paras tertinggi sejak bulan Mei 2016 hari ini, mengurangkan harga import dalam dolar pada barangan-barangan komiditi import di China seperti minyak mentah.
 Minyak West Texas Intermediate (WTI) meningkat 0.76% kepada $47.84 setong setakat jam 11.40 pagi.
Minyak mentah brent yang menjadi ukuran kepada harga minyak dunia diluar US pula naik 0.45% kepada $54.02 setong. Brent tutup dengan kenaikan $1.03 atau 1.9% minggu lepas, selepas naik ke paras tertinggi empat bulan lalu $54.87 pada hari Khamis.
Minggu ini, para pelabur akan melihat kepada bacaan data bekalan minyak mentah US serta hasil penapisan menerusi laporan hari Selasa dan Rabu bagi mengukur kesan ribut yang melanda hampir setiap minggu di Amerika terhadap pemintaan dan penawaran minyak di sana.
Selain itu, tumpuan juga kepada laporan bulanan bekalan dan pengeluran OPEC daripada International Energy Agency (IEA) bagi melihat ukuran paras permintaan dan penawaran pada pasaran minyak dunia.


Dagangan Logam Berharga Mula Suram Dalam Sesi Eropah!

Harga emas didagang lebih rendah dalam sesi Eropah pada Isnin berikutan tindakan Trump sebelum ini telah melegakan kebimbangan pelabur terhadap dasar pentadbiran baru.
Emas bagi penghantaran April di Comex telah menjunam sebanyak $3.90 atau kira-kira 0.30 peratus atau kira-kira $1,232 satu troy ounce.
Harga logam kuning ini telah melonjak ke paras tertinggi dalam tempoh 3 bulan minggu lepas berikutan kebimbangan terhadap risiko politik di Eropah dan ketidaktentuan ekonomi di Amerika Syarikat.
Namun begitu, emas kembali menjunam selepas Trump mengatakan bahawa beliau akan mengumumkan sesuatu yang luar biasa dari segi cukai dalam tempoh beberapa minggu akan datang.
 Sementara itu, sidang kemuncak pertemuan di antara Jepun dan AS telah berakhir dengan lancar sekali gus menyokong sentimen pasaran.
Tindakan Trump dan Abe itu telah menenangkan semula pasaran apabila dikatakan membincangkan isu-isu yang agak sukar termasuk isu perdagangan, matawang dan keselamatan.
Bagi minggu ini pula, tumpuan pelabur dialihkan kepada ucapan Janet Yellen terhadap sebarang isyarat mengenai kenaikan kadar. Beberapa laporan ekonomi penting juga dijadualkan akan dikeluarkan di AS minggu ini.
Bagi perdagangan logam lain, copper melonjak sebanyak 2 sen atau kira-kira 0.7 peratus.
US Dollar Melonjak Sebagai Tindak Balas Terhadap Pertemuan Trump dan Abe!


Emas Dan Minyak Mentah Masing-Masing Catat Kenaikan

Harga minyak mentah menunjukkan kenaikan pada Rabu dengan peningkatan 1% minyak mentah Amerika Syarikat selepas laporan inventori menunjukkan bekalan minyak AS turun lebih rendah berbanding jangkaan, ekoran kebimbangan terhadap pertumbuhan ekonomi disebabkan isu perang dagang AS-China.
Menurut laporan Institut Petroleum Amerika (API), bekalan minyak mentah AS telah mengalami kejatuhan ketara pada minggu lalu ekoran penurunan pada kadar import, menurun 11.1 juta tong, berbanding jangkaan penurunan 2 juta tong.
Laporan mingguan oleh kerajaan Amerika Syarikat akan diterbitkan pada malam ini dan jika angka bacaan rasmi mengesahkan data keluaran API, ia akan merekodkan penurunan mingguan terbesar dalam tempoh 9 minggu.
Ketidaktentuan status rundingan dagang antara Amerika dan China masih menjadi faktor mendorong ketidakstabilan pasaran minyak mentah.
 Faktor tersebut juga mempengaruhi nilai emas yang menjadi aset pelaburan selamat dalam suasana pasaran yang berisiko.
Dagangan emas sedikit menurun pada Rabu selepas kenaikan 1% pada sesi sebelumnya juga didorong oleh risiko kemelesetan, namun masih berlegar di sekitar paras ketinggian 6 tahun yang dicapai awal minggu ini.
Selain itu juga, penyongsangan hasil bon AS dilaporkan mencecah paras yang tidak pernah dilihat sejak 2007.
Pelabur melihat ekonomi tidak berkembang dengan baik dan kemelesetan bakal berlaku. Dengan itu, Federal Reserve dijangka akan menurunkan kadar faedah lebih rendah dan faktor-faktor ini akan menyokong pengukuhan emas dalam pasaran.


Pandangan Kalendar Ekonomi Mingguan 7 – 11 Dec 2015

Euro melonjak ekoran kekecewaan terhadap Mario Draghi dan ia juga menyebabkan Dollar merudum berbanding mata wang lain. Apa yang menanti minggu ini?  Keputusan kadar di Switzerland, New Zealand dan UK, data pekerjaan di Australia, jualan runcit, harga pengeluar dan sentimen pengguna dari Amerika Syarikat adalah merupakan tonggak berita ekonomi yang bakal menggerakkan pasaran, seminggu sebelum keputusan kadar AS.
Sedikit ulasan minggu lepas:
Keputusan Draghi adalah dramatik seperti biasa, tetapi tidak ke arah yang dijangkakan: ECB membuat potongan kadar yang minimum, lanjutan masa QE yang minimum dan tiada peningkatan dalam pembelian bon bulanan. Walaupun terdapat pilihan untuk mengambil lebih banyak tindakan dan melabur semula perolehan QE, ECB gagal memenuhi jangkaan pasaran, sekaligus menghantar kadar tukaran EUR/USD 450 pips lebih tinggi.
Di Amerika Syarikat, pasaran pekerjaan mencatatkan kenaikan kukuh pada bulan November dengan menambah 211 ribu pekerjaan, mengatasi unjuran pasaran. Bacaan positif ini telah didahului oleh tambahan 298 ribu pekerjaan pada bulan Oktober, sekaligus membuka jalan untuk kenaikan kadar pada bulan ini. Laporan ini datang sehari selepas Pengerusi Feds Janet Yellen menyatakan bahawa syarat-syarat untuk kenaikan kadar pertama telah dipenuhi.
[adrotate banner=”3″]
Berikut adalah agenda utama dalam kalendar Forex minggu ini:
Jom kita lihat:
Isnin
Ucapan Gabenor Bank of Japan:  Gabenor BoJ Haruhiko Kuroda dijadualkan berucap di Tokyo. Gabenor Kuroda telah menolak gesaan untuk perlahan dalam mencapai sasaran inflasi 2%. Beberapa pembuat dasar memberi amaran bahawa mendesak kenaikan harga dengan terlalu cepat boleh menjejaskan pengguna dan menyeru supaya BoJ memberi lebih banyak masa untuk mencapai sasaran inflasi. Gabenor Kuroda memberitahu pemimpin perniagaan, bahawa proses yang lebih perlahan juga akan menjejaskan pelarasan gaji. Hanya langkah berani sahaja yang boleh melawan deflasi. Turun naik pasaran dijangka.
Selasa, 11:00 Malam
JOLTS AS:  Angka “Jobs Openings and Labor Turnover Summary” (JOLTS) dalam meningkatkan pasaran pekerjaan dipantau oleh Federal Reserve AS, walaupun laporannya agak lambat. Ia memberikan gambaran yang lebih luas dalam ekonomi. Terdapat 5.59 juta peluang pekerjaan adalah dijangka pada Oktober selepas 5.39 juta pada bulan September lalu.
Khamis, 4:00 Pagi
Keputusan Kadar New Zealand:  Reserve Bank of New Zealand mengekalkan Kadar Tunai Rasmi pada 2.75%, di tengah-tengah kebimbangan pertumbuhan ekonomi yang perlahan di China dan Asia Timur. Penurunan mendadak harga barangan tenusu sejak awal tahun 2014, terus memberi tekanan kepada pendapatan domestik. Walau bagaimanapun, inflasi dijangka kembali pada landasan yang betul pada awal 2016. Menurut penganalisis, untuk memastikan purata inflasi CPI masa depan berada berhampiran tengah-tengah sasaran, beberapa pengurangan selanjutnya dalam kadar perlu dilakukan oleh RBNZ. Bank Pusat New Zealand dijangka menurunkan kadar kepada 2.50% pada mesyuarat kali ini.
 Khamis, 8:30 Pagi
Data Pekerjaan Australia:  Kadar pengangguran Australia menurun dengan tidak disangka-sangka kepada 5.9% pada bulan Oktober lalu, berbanding jangkaan 6.2% – bacaan terendah sejak Mei lalu. Pasaran pekerjaan menambah 58,600 jawatan baru, hampir empat kali ganda daripada yang dijangkakan. Majoriti pekerjaan baru (40 ribu) adalah jawatan sepenuh masa, manakala pekerjaan sambilan meningkat sebanyak 18,600. Kadar penyertaan meningkat kepada 65.0% daripada 64.9% pada bulan September. Bacaan yang kukuh mencadangkan pasaran pekerjaan Australia melantun selepas peralihan dari sektor perlombongan kepada sektor perkhidmatan, perkhidmatan peribadi dan perniagaan. Pasaran pekerjaan dijangka kehilangan 10 ribu pekerjaan manakala kadar pengangguran dijangka meningkat kepada 6.0% dalam laporan kali ini.
Khamis, 4:30 Petang
Keputusan Kadar Switzerland:  Bank pusat Switzerland meneruskan dasar kadar negatif dalam mesyuarat September lalu, mengekalkan kadar pada -0.75%. SNB berusaha untuk menyusutkan nilai franc Switzerland, tetapi meramalkan deflasi yang disebabkan oleh harga minyak yang rendah. SNB menyatakan bahawa, walaupun susut sedikit, franc Switzerland masih terlalu kuat dan ekonomi Switzerland yang bergantung kepada eksport, terpaksa menyesuaikan diri dengan peningkatan nilai franc tahun ini; selepas SNB tiba-tiba melepaskan tambatan 1.20 francs untuk satu Euro pada 15 Januari lalu.
Khamis, 8:00 Malam
Keputusan Kadar UK:  Gabenor Bank of England Mark Carney menyatakan pada bulan November lalu, bahawa kadar UK tidak akan dinaikkan sebelum akhir tahun ini dan majoriti pembuat dasar percaya bahawa BoE perlu menunggu beberapa bulan sebelum kenaikan pertama. Walau bagaimanapun, kos pinjaman mungkin akan berubah dan menjejaskan kadar gadai janji untuk rumah kedua atau pinjaman lain. Carney memberi amaran tentang pertumbuhan dalam pinjaman peribadi dan ledakan dalam pinjaman ‘beli-untuk-sewa’ yang telah memacu naik harga hartanah.
Khamis, 9:30 Malam
Tuntutan Pengangguran AS:  Bilangan permohonan untuk bantuan pengangguran di Amerika Syarikat meningkat minggu lepas sebanyak 9 ribu kepada 269 ribu pemohon; sekaligus mengekalkan paras empat dekad terendah dalam jumlah tuntutan. Terdapat hanya sedikit jumlah pemberhentian pekerja yang membolehkan perbelanjaan pengguna meningkat lebih kukuh semasa musim cuti. Purata tuntutan selama empat minggu susut kepada 269,250 dari 271 ribu pada minggu sebelumnya. Jumlah tuntutan pengangguran untuk minggu ini dijangka mencecah 266 ribu pemohon.
Jumaat, 9:30 Malam
Jualan Runcit AS:  Jualan runcit AS meningkat 0.1% pada bulan Oktober di tengah-tengah penurunan yang tidak dijangka dalam pembelian kenderaan, menunjukkan kelembapan dalam perbelanjaan pengguna. Pakar ekonomi menjangkakan jualan runcit meningkat 0.3% selepas dilaporkan meningkat sebanyak 0.1% pada bulan September. Jualan kenderaan jatuh 0.5% selepas meningkat 1.4% pada bulan September. Sementara itu, jualan runcit tidak termasuk kenderaan meningkat 0.2% selepas mencatatkan kejatuhan 0.3% pada bulan sebelumnya, berbanding jangkaan ahli ekonomi untuk kenaikan 0.4%. Kali ini jualan runcit dijangka meningkat 0.2% dan jualan runcit teras diramalkan meningkat 0.3%.
PPI AS:  Harga pengeluar Amerika Syarikat menurun 0.4% pada bulan Oktober, untuk bulan kedua berturut-turut selepas dilaporkan pada -0.5% pada bulan sebelumnya, sekaligus mencadangkan tekanan inflasi rendah yang mungkin menangguhkan kenaikan kadar AS pada bulan Disember. Dalam tempoh 12 bulan hingga Oktober, PPI menurun 1.6%, penurunan terbesar sejak bacaan ini bermula pada tahun 2009. Harga pengeluar dijangka kekal lemah dalam beberapa bulan akan datang. PPI dijangka kekal mendatar buat masa ini.
Jumaat, 11:00 Malam
Sentimen Pengguna AS:  Keyakinan pengguna AS meningkat kepada 93.1 pada bulan November, meningkat bagi bulan kedua berturut-turut, satu petanda yang baik sebelum musim cuti. Ahli ekonomi meramalkan indeks itu akan meningkat kepada 91.3. Indeks pandangan masa depan pula meningkat kepada 85.6 daripada 82.1 pada bulan Oktober, meningkat 7.1% berbanding tahun lalu. Bacaan positif ini mencadangkan pengguna kini berasa lega dengan harga gas yang rendah, dan pasaran pekerjaan telah bertambah baik. Jangkaan inflasi pengguna adalah rendah untuk tempoh terdekat dan jangka masa panjang. Persekutuan Peruncit Kebangsaan AS menjangkakan jualan semasa musim percutian akan meningkat 3.7%, hanya kurang sedikit daripada kenaikan 4.1% pada tahun lepas. Sentimen pengguna dijangka mencecah 92.3 pada bulan Disember ini.
** Semua masa dalam waktu Malaysia dan yang sewaktu dengannya GMT +8
[adrotate banner=”3″]


Mata wang Ini Curi Tumpuan Pelabur Menjelang Terbitan Data Penting!

US dolar didagangkan bercampur-campur pada sesi Eropah, manakala dolar Aussie pula terus mengukuh selepas mendapat sokongan daripada keputusan mengejutkan Reserve Bank of Australia (RBA).
RBA meningkatkan kadar faedah sebanyak 25 mata asas kepada 3.85% pada mesyuarat polisi terbarunya, meleset daripada jangkaan pasaran bahawa bank pusat itu akan mengekalkannya tidak berubah.
Pengukuhan tersebut turut disusuli oleh dagangan dolar kiwi untuk turut mencatatkan keuntungan menjelang terbitan data pekerjaan New Zealand pada hari Rabu.
Berbeza pula dengan mata wang Eropah, di mana pound gagal melepasi paras harga 1.2500 berikutan dagangan US dolar yang lebih kuat.
Euro pula sedikit berubah selepas data terbaru menunjukkan inflasi Zon Eropah menepati jangkaan dengan meningkat 7.0% pada bulan April daripada 6.9% sebelumnya.
 Ini bakal dijadikan petunjuk buat keputusan dasar Bank Pusat Eropah (ECB) pada hari Khamis.
Sementara itu, yen terus melemah susulan keputusan mengecewakan Bank of Japan (BOJ) pada Jumaat lalu yang telah mengekalkan pendirian dasar monetarinya tidak berubah.
Mata wang ninja itu terperosok ke paras terlemah 15 tahun berbanding euro, dan terendah 2 bulan berbanding dolar greenback.
Bakal menjadi tumpuan pelabur pada sesi New York, adalah penerbitan laporan pembukaan pekerjaan (JOLTS) Amerika Syarikat untuk bulan Mac yang boleh dijadikan petunjuk kepada data NFP akan datang.
Ketika penulisan, indeks dolar yang mengukur kekuatan dolar greenback berbanding sekumpulan mata wang utama diniagakan stabil pada sekitar harga 102.10.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Dolar New Zealand Parah Dihentam Data Pekerjaan!

Pengukuhan pasaran buruh New Zealand mula perlahan pada suku keempat 2022, memberi petanda bahawa bank pusat boleh mengurangkan kadar kenaikan dalam kadar faedahnya.
Statistik New Zealand melaporkan kadar pengangguran meningkat kepada 3.4% berbanding jangkaan untuk tidak berubah pada 3.3% pada suku keempat.
Sementara pertumbuhan pekerjaan suku tahunan pula berkurangan kepada 0.2% daripada 1.3% pada suku sebelumnya, dan tersasar daripada jangkaan untuk meningkat 0.3%.
 Rentetan daripada penerbitan tersebut, pasaran menurunkan ramalan untuk kenaikan kadar faedah oleh Reserve Bank of New Zealand (RBNZ) bulan ini kepada 50 mata asas.
Penetapan kadar faedah terakhir RBNZ dibuat pada bulan November, yang menyaksikan bank pusat itu menaikkan kadar faedah sebanyak 75 mata asas kepada 4.25%.
Bank pusat itu telah meningkatkan kadar tunai rasminya sebanyak 9 kali berturut-turut sejak Oktober 2021 dalam memerangi inflasi.
Melihat reaksi mata wang, dolar New Zealand jatuh 0.3% ke sekitar harga 0.6420 susulan data tersebut.


Ketidaktentuan Pasaran Memberi Manfaat Berganda Kepada Emas!

Harga emas kekal pada paras tertinggi ke paras tertinggi pada bulan November dalam perdagangan Asia pada Rabu berikutan peningkatan risiko geopolitik yang melibatkan Korea Utara dan Amerika Syarikat.
Trump sebelum ini memberi amaran di dalam satu Tweet bahawa beliau bersedia untuk menyelesaikan masalah peluru berpandu dan ujian nuklear Korea Utara secara bersendirian sekiranya China gagal untuk menghulurkan kerjasama.
Emas bagi penghantaran Jun di bahagian Comex New York Merchantile Exchange meningkat sebanyak 0.38 peratus kepada $1,279.05 satu troy ounce.
Semalam, harga emas diniagakan lebih tinggi pada Selasa apabila kebanyakan pelabur melarikan diri daripada asset berisiko dan mencari perlindungan kepada asset lain seperti emas gara-gara ketegangan geopolitik selepas AS berpotensi untuk mengambil tindakan ketenteraan terhadap Korea Utara.
 AS juga memutuskan untuk menggerakkan kumpulan ketenteraan laut ke semenanjung Korea berikutan ujian peluru berpandu yang masih diteruskan oleh Korea Utara.
Hubungan AS-Russia juga berada di dalam tekanan selepas Setiausaha Negara AS, Rex Tillerson menyampaikan mesej kecaman kepada Russia kerana menyokong Presiden Syria Bashar al-Assad.
Di tempat lain, ketidakpastian mengenai keputusan pertama pilihanraya presiden Perancis pada 23 April juga meningkatkan permintaan bagi logam kuning.
Krisis Korea Utara : US Dollar Melemah, Permintaan Asset Safe-Haven Melonjak


Harga Minyak Mentah Naik Berikutan Pengurangan Bekalan US

Harga minyak telah melepasi paras dua bulan tertinggi pada pasaran Asia hari ini berikutan pengurangan bekalan minyak mentah US dan amaran sekatan eksport terhadap ahli OPEC, Venezuela.
Minyak brent yang menjadi tanda aras harga minyak dunia pula meningkat 0.25% kepada $52.43 setong setakat jam 2.15 petang, paras tertinggi sejak 25 Mei lepas.
Minyak WTI (West Texas Intermediate) pula meningkat 17 sen atau 0.34% kepada $49.88 setong.
Harga minyak telah naik sebanyak 10% sejak Selasa minggu lepas, selepas ahli OPEC/non-OPEC berbincang mengenai tindakan-tindakan yang perlu di ambil untuk mengurangkan bekalan minyak dalam pasaran.
 Bank ANZ dalam kenyataannya hari ini menyebut, “WTI akan cuba menembusi harga $50 setong, manakala Brent pula akan melepasi $52 setong berikutan pasaran minyak perlu distabilkan lagi”.
Para pelabur menyatakan, kenaikan harga minyak ini adalah disebabkan oleh pengurangan bekalan minyak mentah di pasaran Amerika.
Penggalian minyak baru di US semakin perlahan dengan penambahan hanya 10 pelantar pada bulan Julai, paling sedikit sejak bulan Mei 2016.
Tambahan pula, para pelabur juga bimbang dengan laporan bahawa US bakal mengenakan sekatan eksport minyaknya kepada Vanezuela berikutan tindakan Presiden Vanezuela, Nicolas Maduro untuk menubuhkan satu badan bagi mengubah perlembagaan negara.


Bank Pusat Kanada Umumkan Pemotongan Kadar Faedah Sebanyak 50 Mata Asas Bagi Tangani Koronavirus!

Bank of Canada telah memutuskan untuk memotong penanda aras kadar faedah sebanyak 50 mata asas kepada 1.25% daripada 1.75% pada hari Rabu bagi menghadapi penularan wabak koronovirus yang menyebar dengan marak dan dalam masa yang sama memberi indikasi bahawa BoC bersedia untuk mengurangkan lagi kadar jika perlu untuk menyokong ekonomi.
Menurut Bank Pusat Kanada wabak koronavirus itu adalah sebuah kejuatan negatif ketara kepada Kanada dan prospek ekonomi global. Bank Pusat Kanada mejangkakan bahawa jika penularan wabak koronavirus tidak dapat dibendung maka keyakinan perniagaan dan pengguna akan merosot dan ekonomi akan terus menyusut.
 Tambah BoC, pihak mereka juga bersedia untuk melonggarkan dasar monetari jika diperlukan untuk menyokong pertumbuhan ekonomi dan mengekalkan inflasi pada pasaran.
Ini adalah kali pertama bank pusat ini mengurangkan kadar sebanyak 50 mata asas sejak tahun 2009 semasa krisis kewangan global berikutan keputusan the Fed untuk menurunkan kadar sebanyak 50 mata asas.
Bank Pusat Kanada tegas bahawa pasaran akan beroperasi dengan baik dan pihak mereka akan memastikan sistem kewangan Kanada mempunyai kecairan matawang yang mencukupi.


Lima News Besar Tumpuan Pasaran Minggu Ini (25-29 Jun)

Isu perdagangan global dijangka akan terus mempengaruhi pergerakan pasaran pada minggu ini. Pelabur dan pasaran secara keseluruhan akan meneliti perkembangan isu perdagangan antara Amerika Syarikat dengan negara-negara lain terutamanya China dan Zon-Eropah.
Selain itu, terdapat beberapa data ekonomi penting yang akan dikeluarkan minggu ini terutamanya data inflasi dari Zon-Eropah dan Amerika Syarikat. Khamis pula kita akan menyaksikan penetapan polisi oleh Reserve Bank of New Zealand (RBNZ).
#1 Ketegangan Isu Perdagangan (Sepanjang Minggu)
Kebimbangan terhadap risiko perdagangan menjadi tema awal dagangan minggu ini dengan Presiden Trump dijangka akan mengumumkan tindakan terbaru untuk mengawal pelaburan China dalam pengambil-alihan syarikat teknologi di Amerika Syarikat. Seperti biasa, matawang Yen mendapat permintaan tinggi pada sesi Asia sehingga awal sesi Eropah, manakala US dollar ketika ini didagangkan mendatar.
Pasaran saham global ditutup lebih rendah pada minggu lalu apabila Presiden Trump mengarahkan penelitian tariff sehingga $200 billion terhadap barangan China dengan tambahan kadar cukai sebanyak 10%.
#2 Penetapan Polisi RBNZ (Khamis)
 Polisi terbaru bank pusat New Zealand ini akan diumumkan pada Khamis pukul 5 pagi waktu Malaysia. Bank pusat dijangka mengekalkan kadar faedahnya pada paras1.75%. Gabenor baru Adrian Orr berkemungkinan akan menyampaikan kebimbangan terhadap perdagangan global dengan statusnya China sebagai destinasi eksport utama dari New Zealand.
#3 Data Pertumbuhan Ekonomi Amerika Syarikat (Khamis)
Data ini akan dikeluarkan pada Khamis pukul 8.30 malam. Ekonomi dijangka merekodkan pertumbuhan 2.2% pada suku pertama 2018 tidak berubah daripada bacaan awal yang telah dikeluarkan sebelum ini. Pengembangan ekonomi Amerika Syarikat ketika ini adalah yang kedua paling lama selepas pemotongan cukai oleh kerajaan baru Presiden Trump awal tahun ini.
#4 Data Inflasi CPI Zon-Eropah (Jumaat)
Data ini akan dikeluarkan pada Jumaat pukul 5 petang. Pasaran menjangka bacaan inflasi kali ini naik kepada 2.0% berbanding bacaan awal 1.9% yang diumumkan sebelum ini. ECB dalam mesyuaratnya baru-baru ini menunjukkan isyarat untuk menamatkan program pembelian bon pada hujung tahun ini.
#5 Data Inflasi PCE Amerika Syarikat (Jumaat)
Data inflasi PCE dikatakan sebagai bacaan pilihan utama Federal Reserve. Data ini akan dikeluarkan pada Jumaat pukul 8.30 malam. Pasaran menjangka data ini akan naik 0.2% pada bulan lalu dengan bacaan tahunan dijangka naik kepada kadar 1.9% berbanding 1.8% yang direkodkan sebelum ini. The Fed menggunakan data inflasi PCE sebagai alat untuk menentukan sama ada perlu menaikkan atau menurunkan kadar faedah.


Harga Minyak Mentah Mula Menjunam Dalam Sesi Ini!

Harga minyak mentah jatuh di Asia pada Jumaat merosot menjelang data kiraan pelantar AS yang bakal dikeluarkan.
Di New York, WTI mentah bagi bulan Januari jatuh 0.35% kepada $50.88 setong. Brent mentah di Intercontinental Exchange London pada Februari menyusut kepada 0.17%.
Semalam, harga minyak melonjak lebih tinggi setelah OPEC berjanji untuk mengurangkan pengeluaran minyak sebanyak 1% kepada 1.2 juta tong sehari pada Rabu.
 Perjanjian yang dicapai oleh wakil OPEC ini merupakan pembekuan kali pertama dalam tempoh 8 tahun dan menolak harga minyak serta merta melebihi 9% semalam.
Tahun depan, pengeluaran minyak mentah Amerika Syarikat dijangka meningkat kerana Trump berjanji untuk membuka kawasan cari gali minyak dan penggerudian baru sebaik sahaja memegang jawatan sebagai Presiden AS secara rasmi tahun depan.
Awas! Sempadan UK Akan Lebih Ketat Untuk Imigran!


Analisis GOLD – Emas Melonjak Lebih Tinggi Lepasi Paras Terjunan Harga Awal Minggu Lalu

Memulakan dagangan pembukaan pasaran di awal minggu ini, emas bergerak sedikit susut selepas kenaikan harga berjaya dipaparkan pada penghujung minggu lalu.
Pada carta harga XAU/USD yang mengukur nilai emas berbanding US dolar, dapat diperhatikan harga emas kembali menjalar semula membuat kenaikan selepas menjunam sehingga bawah paras 1700.00 di pembukaan dagangan awal minggu lalu.
Kenaikan harga yang dipaparkan telah melepasi paras penting seperti paras 1745.00 dan juga rintangan 1765.00 yang menjadi zon terjunan harga awal minggu.
Pada Rabu lalu, pelabur sudah mula menerima isyarat awal untuk pergerakan bullish emas selepas harga naik melepasi paras sokongan Moving Average 50 (MA50) pada rangka masa 1 jam di carta XAU/USD.
Namun, pelabur kekal waspada bagi mengawal risiko serta nantikan isyarat lebih jelas selepas menyaksikan terjunan drastik harga pada awal minggu.
Selepas kenaikan harga telah pun melepasi halangan 1765.00, penganalisis menjangkakan harga emas pada minggu ini bakal menuju semula ke paras 1800.00 untuk menguji zon SBR (support become resistance) tersebut.
 Jangkaan tersebut adalah didorong oleh penyusutan US dolar pada penghujung minggu lalu yang berkemungkinan akan berterusan pada minggu ini.
Melepasi zon SBR 1800.00 akan mensasarkan paras ketinggian 1830.00 yang menjadi rintangan harga sebelum ini dan juga zon SBR 1850.00 untuk sasaran seterusnya.
Sebaliknya jika US dolar kembali mengukuh pada minggu ini dan menekan semula harga emas jatuh lebih rendah, paras tumpuan 1765.00 dan 1745.00 akan kembali diberi perhatian.
Trend bearish yang lebih jelas akan mendorong jangkaan harga emas untuk susut semula ke zon support 1700.00-1680.00.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tuntutan Pengangguran Berkurangan, Adakah Ini Petanda Yang Baik?

Jumlah rakyat Amerika yang memfailkan tuntutan baharu untuk faedah pengangguran dilaporkan menurun lebih daripada jangkaan minggu lalu seiring dengan jangkitan COVID-19 yang berkurangan. Perkara ini dilihat dapat membawa indikasi bahawa jangkaan kelembapan dalam pertumbuhan pekerjaan pada Januari mungkin bersifat sementara.
Penurunan mingguan kedua berturut-turut yang dilaporkan oleh Jabatan Buruh pada hari Khamis sebahagiannya membatalkan lonjakan baru-baru ini, yang telah mendorong tuntutan awal ke paras tertinggi tiga bulan pada pertengahan Januari.
Menurut Ryan Sweet, ahli ekonomi kanan di Moody’s,” Penularan varian Omicron Covid-19 semakin berkurangan dan hal ini akan memacu pertumbuhan pekerjaan”.
 Tuntutan awal untuk faedah pengangguran turun 23,000 kepada 238,000 bagi minggu berakhir 29 Januari. Ahli ekonomi yang ditinjau oleh Reuters malah meramalkan bacaan kepada 245,000 permohonan untuk minggu terkini.
Sebelum ini tuntutan pengangguran meninggkat di awal Januari sehinggalah kepada pertengahan bulan berikutan jangkitan Covid-19 yang didorong oleh varian Omicron. Aktiviti perniagaan antara yang terjejas berikutan hal ini.
Laporan Pekerjaan Nasional ADP pada hari Rabu menunjukkan senarai gaji swasta merosot pada bulan Januari untuk kali pertama dalam setahun, meningkatkan kemungkinan besar ekonomi kehilangan pekerjaan pada bulan lepas.
Pasaran kini memberi tumpuan pada data NFP yang bakal dikeluarkan pada esok hari dengan jangkaan bahawa NFP meningkat sebanyak 150,000 pekerjaan bagi bulan Januari. Kadar pengangguran diramalkan tidak berubah pada 3.9%, menekankan keadaan pasaran buruh yang semakin ketat.


EUR/USD Mulakan Dagangan Awal Minggu Dengan Lonjakan Harga

Permulaan dagangan untuk minggu ini menyaksikan penyusutan buat matawang safe-haven terutama US dolar dan Yen dengan penganalisis dari Citi Bank turut mengunjurkan pandangan bearish untuk aset berisiko sebelum ini kepada lebih neutral.
Walaupun begitu, peningkatan angka kes jangkitan Coronavirus khususnya di Amerika Syarikat (AS) masih lagi menjadi kebimbangan para pelabur. Perkembangan ujian vaksin juga perlahan membuatkan tumpuan pasaran terarah pula kepada perkembangan pemulihan ekonomi.
Seperti yang dipaparkan oleh pergerakan harga pada carta pasangan matawang EUR/USD, harga telah melonjak pada awal sesi Asia dengan kenaikan sekitar 40 pips selepas melepasi paras ketinggian pada Jumaat lalu.
Sementara itu, Goldman Sachs pula memberikan pandangan optimis terhadap pertumbuhan ekonomi Eropah yang berkemungkinan memberi sokongan terhadap dagangan Euro.
Walaupun menunjukkan kenaikan harga, matawang Euro masih lagi dilihat berisiko selepas Presiden European Central Bank (ECB), Christine Lagarde pada Sabtu lalu menyatakan bahawa Eropah berkemungkinan akan berdepan tekanan harga untuk 2 tahun berikutan fasa transformasi ekonomi yang terkesan oleh pandemik Covid-19.
Kenaikan harga pada carta EUR/USD menuju paras rintangan 1.13000 yang diuji pada dagangan Khamis lalu sebelum harga membuat penurunan semula.
 Kenaikan yang diteruskan bakal menguji pula paras rintangan sekitar 1.13500 yang merupakan zon SBR (support become resistance) sebelum ini.
Namun jika harga kembali membuat penurunan semula lebih rendah di bawah paras sokongan Moving Average 50 (MA50) pada rangka masa 1 jam pergerakan harga, zon support pada 1.12000 akan kembali menjadi tumpuan.
Jika harga berjaya melepasi zon support tersebut, penurunan lebih rendah dijangkakan sehingga mencecah paras support pada 1.11000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/USD – Timeframe H1 – 12/12/2018

Matawang dollar AUD yang bergerak sejajar dengan perkembangan ekonomi rakan dagang terbesarnya China dilihat positif dengan rundingan dagang antara Amerika Syarikat dan China memberi reaksi yang meyakinkan oleh para pelabur. Berkenaan isu penahanan CFO Huawei baru-baru ini, Mahkamah Kanada dilaporkan telah membebaskan Meng Wanzhou dengan ikat jamin dan penganalisis pasaran beranggapan isu ini tidak memberi impak besar terhadap proses rundingan damai yang dilaksanakan oleh dua ekonomi terbesar dunia itu. Perkembangan yang positif dalam rundingan dagang AS-China dilihat telah mengurangkan risiko dalam sentimen pasaran semasa. Berikutan Aussie yang didagangkan positif serta matawang USD turut mengukuh disokong oleh data domenstik yang baik, pergerakan harga pada chart pasangan matawang AUD/USD dilihat bergerak sederhana dan mendatar. Pada dagangan Selasa, harga membuat kenaikan melepasi paras Magic Pivot dan naik menguji paras resistance MagicR1 pada indicator Moshed Magic Line semalam, namun harga kembali membuat penurunan semula ke paras Magic Pivot pada dagangan sesi New York sebelum menutup sesi dagangan di paras sekitarnya.
Pada sesi pasaran Asia hari ini, harga yang memulakan dagangan di sekitar paras Magic Pivot 0.7202 hari ini dilihat telah membuat kenaikan sehingga ke paras resistance 0.7224 (MagicR1) namun harga kembali ditekan semula dan harga semasa berada di paras 0.72100 setakat jam 2.57 petang. Jika harga kembali melonjak semula meneruskan kenaikan dan melepasi paras resistance MagicR1, harga berkemungkinan akan menuju ke paras 0.7246 (MagicR2) sebelum kenaikan lebih tinggi boleh dicapai harga di sekitar paras 0.7268 (MagicR3) yang berada di paras tumpuan harga.
Namun, jika harga terus ditekan ke paras lebih rendah dengan matawang USD lebih mendominasi berbanding Aussie, harga dijangka akan turun menguji paras support pada 0.7180 (MagicS1). Seterusnya, harga yang berjaya menembusi paras tersebut akan menuju pula ke paras support lebih rendah di sekitar paras 0.7158 (MagicS2) yang dilihat berpotensi menjadi paras RBS (resistance become support) pada chart AUD/USD. Dan sedikit lagi penurunan akan melihatkan bagaimana harga memberi reaksi terhadap paras support 0.7136 (MagicS3).
 Terus ikuti perkembangan rundingan dagang antara AS-China dan kenalpasti sebarang tanda-tanda awal yang berkemungkinan memberi perubahan pada sentimen pasaran semasa. Kaji paras-paras tumpuan harga pada chart AUD/USD dengan merujuk kepada indicator Moshed Magic Line dan lihat keberkesanannya dalam analisis teknikal harian anda.

Paras support: 0.7180, 0.7158, 0.7136.
Paras resistance: 0.7224, 0.7246, 0.7268.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apa Kesan Kepada Pasaran Minyak Mentah Setelah Laporan Industri Dicatat Positif Semalam?

Niaga minyak mentah melonjak dalam sesi Asia pagi ini selepas terjunam ke bacaan terendah dalam tempoh tiga minggu setelah disokong oleh laporan industri yang menunjukkan bahawa stok simpanan minyak mentah AS menurun melebihi jangkaan awal.
Data dari Institut Petroleum Amerika (API) menunjukkan bahawa inventori minyak mentah telah menurun sebanyak 8.7 juta tong kepada 513.2 juta pada minggu berakhir 26 Mei berbanding dengan jangkaan awal penganalisis sebanyak 2.5 juta tong.
Brent mentah bagi dagangan bulan Julai merosot sebanyak 46 sen kepada $51.22 setong.
Pada hari Rabu, minyak Brent menjunam sebanyak $1.53 atau 3 peratus kepada $50.31 setong pada hari terakhir bulan Mei. Ini merupakan harga penutup yang paling rendah sejak 10 Mei dan kontrak ini dicatat menurun sebanyak 2.7 peratus pada bulan lalu.
Sementara itu, minyak WTI dicatat meningkat sebanyak 51 sen kepada $48.83 setong dengan kejatuhan sebanyak $1.34 atau 2.7 peratus dan berlegar berhampiran paras terendah sejak 12 Mei lalu.
 Data selanjutnya akan dikeluarkan oleh Pentadbiran Maklumat Tenaga pada hari ini, lewat sehari dari kebiasaannya, memandangkan Amerika Syarikat bercuti sempena cuti umum pada Isnin.
Keuntungan bagi pasaran ini dikatakan dihadkan oleh pandangan bearish daripada OPEC dan beberapa pengeluar lain yang terperangkap di dalam pertempuran untuk meningkatkan harga.
Satu tinjauan daripada Reuters juga mendapati bahawa output dari OPEC mula meningkat pada bulan Mei, iaitu peningkatan bulan pertama tahun ini.
Bekalan yang lebih tinggi oleh Nigeria dan Libya iaitu ahli yang dikecualikan oleh OPEC daripada perjanjian pembekuan bekalan telah mengimbangi penurunan pembekuan oleh ahli yang lain.
Sentimen Terkini Pasaran Sesi Asia : AUD/USD Menjunam, GBP/USD Melonjak


Analisis Teknikal GBP/JPY – Timeframe H1 – 28/1/2019

Matawang Sterling terus mengukuh berbanding Yen secara keseluruhannya untuk dagangan bulan Januari 2019 setakat ini dan dilihat konsisten membuat kenaikan sejak dua minggu yang lalu pada chart pasangan matawang GBP/JPY. Diperhatikan pada dagangan Jumaat lalu, harga terus kekal melonjak mencatatkan paras ketinggian terbaru pada GBP/JPY sekitar paras 144.800 di mana kenaikan harga telah mengatasi ketiga-tiga paras resistance pada indicator Moshed Magic Line. Rundingan Brexit masih menjadi tumpuan dalam pasaran dan sentimen Brexit buat masa ini masih menyokong nilai dagangan GBP sementara nilai matawang Yen masih kekal bergerak perlahan.
Pada sesi pasaran Asia hari ini, harga menunjukkan penurunan ke paras Magic Pivot 144.155 sehingga bersambung ke sesi pasaran Eropah. Jika harga meneruskan penurunan ke paras lebih rendah, harga bakal menuju ke paras support pada 143.472 (MagicS1) yang dilihat berada pada zon RBS (resistance become support) pada chart GBP/JPY. Kemudian, penurunan lebih rendah harga dijangka akan menjadikan paras support pada 142.404 (MagicS2) sebagai destinasi tumpuan yang seterusnya dan sedikit lagi penurunan harga yang masih diteruskan bakal mencecah paras support 141.721 (MagicS3).
Namun, jika sentimen Brexit pada minggu ini masih kekal memberi kelebihan terhadap nilai dagangan GBP, harga akan terus menyambung kenaikan minggu lalu dan paras awal yang dilihat akan dituju adalah pada resistance 145.223 (MagicR1). Harga akan terus bergerak ke paras lebih tinggi jika Yen turut didagangkan lemah mendorong harga menuju ke paras resistance pada 145.906 (MagicR2). Dan seterusnya, harga bakal mencatatkan paras ketinggian yang terbaru pada chart GBP/JPY di sekitar paras 146.974 (MagicR3) yang terakhir kali dicapai adalah sejak dagangan November tahun lalu.
 Terus pantau perkembangan Brexit pada minggu ini pula dan juga sentimen pasaran semasa yang mempengaruhi Yen. Rujuk paras harga yang digariskan pada indicator Moshed Magic Line bagi membantu anda mencari paras-paras terbaik untuk dagangan GBP/JPY.

Paras support: 143.472, 142.404, 141.721.
Paras resistance: 145.223, 145.906, 146.974.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal GBP/JPY – Timeframe H1 – 19/10/2018

Kombinasi pasangan matawang Sterling dan Yen adalah sangat menarik untuk dagangan Khamis di mana matawang Yen yang kembali mengukuh berikutan sentimen pasaran risk-off telah menekan harga pada chart GBP/JPY mengambil kesempatan di atas kemerosotan nilai GBP dalam pasaran semasa. Matawang GBP kembali didagangkan berisiko dengan faktor data-data ekonomi UK yang lemah selain daripada isu ketidaktentuan Brexit. Harga dilihat telah menjunam dari paras Magic Pivot semalam sehingga melepasi ketiga-tiga paras support pada indicator Moshed Magic Line.
Pada sesi pasaran Asia hari ini pula, harga sedikit membuat kenaikan dan menuju ke paras Magic Pivot 146.517 hari ini di mana harga kelihatan masih menguji paras tersebut yang berada di zon SBR (support become resistance) pada sesi pasaran Eropah setakat jam 4.43 petang. Jika harga gagal membuat kenaikan lebih tinggi, harga dijangka akan menyambung semula penurunan yang dibuat menuju pula ke paras support 145.264 (MagicS1). Seterusnya, jangkaan harga akan meneruskan penurunan ke paras support 144.542 (MagicS2) jika Sterling terus didagangkan lemah dalam pasaran. Ditambah pula dengan sentimen pasaran berisiko yang mengukuhkan lagi Yen, harga mampu membuat penurunan sehingga mencecah ke paras support 143.289 (MagicS3).
 Sebaliknya, jika sentimen pasaran kembali pulih dan Brexit kembali positif, berkemungkinan harga bakal melonjak semula dan paras awal yang dilihat akan dituju harga adalah pada resistance 147.239 (MagicR1). Lonjakan harga seterusnya bakal menyaksikan harga mencapai kenaikan sehingga ke paras resistance pada 148.492 (MagicR2). Seterusnya, kenaikan harga yang masih diteruskan akan menuju pula ke paras 149.214 (MagicR3) yang dilihat berada pada zon major resistance yang beberapa kali telah diuji harga sebelum ini dan masih gagal harga mencari paras ketinggian yang baru.
Ikuti perkembangan rundingan Brexit dan beri tumpuan juga terhadap sentimen pasaran semasa yang tidak menentu dalam memantau pergerakan harga pada chart GBP/JPY. Jadikan indicator Moshed Magic Line sebagai bahan rujukan tambahan dalam meningkatkan kualiti dalam analisis teknikal harian anda.

Paras support: 145.264, 144.542, 143.289.
Paras resistance: 147.239, 148.492, 149.214.


US Dolar Kekal Lemah Setakat Malam Ini, Euro Meneruskan Pengukuhan

Matawang US dolar masih lagi didagangkan rendah pada awal sesi New York walaupun kini pasaran saham sedikit pulih daripada kejatuhan. US dolar mendapat tekanan daripada pengumuman Presiden Trump tentang inisiatif infrastruktur.
Indeks US dolar yang mengukur kekuatan matawang greenback berbanding enam matawang yang lain susut 0.44% setakat pada pukul 10.45 malam.
Pasaran saham Amerika Syarikat mendapat pemangkin baru iaitu pengumuman perancangan infrastruktur Trump yang berjumlah $1.5 trillion dalam tempoh 10 tahun akan datang. Tetapi apa yang berlaku kepada US dolar adalah sebaliknya berikutan sesetengah pemain pasaran meragui inisiatif ini.
Matawang GBP melonjak pukul 5.30 petang tadi berikutan data inflasi (CPI) yang positif. Bacaan merekodkan kenaikan inflasi 3% berbanding jangkaan 2.9%. Ini sedikit memberik tekanan kepada Bank of England untuk menaikkan kadar faedah walaupun bank pusat sendiri menjangka mereka akan mengetatkan polisi lebih awal daripada jangkaan seperti yang diperkatakan dalam penetapan polisi monetari minggu lalu.
 Matawang Yen pada hari ini mendapat sokongan yang kukuh, dengan membuat pengukuhan berbanding majoriti matawang utama dunia. Kita dapat lihat terdapat peralihan kepada matawang safe-haven hari ini dengan Swissy juga turut sama membuat pengukuhan walaupun pasaran saham global telah pulih sedikit.
Pasaran komoditi
Harga minyak mentah dunia khususnya WTI (West Texas Intermediate) melemah hari ini sekaligus menyebabkan pengukuhan pasangan matawang USD/CAD. Dengan kelemahan harga komoditi hitam, dolar Kanada juga terkena tempias secara langsung kerana Kanada adalah pengeksport minyak mentah terbesar ke Amerika Syarikat.
Emas seperti biasa mendapat sokongan apabila US dolar melemah. Emas sejak daripada Isnin membuat kenaikan bersama-sama dengan aset safe-haven yang lain seperti Yen dan Swissy.


US Dolar Mengecewakan Pada Awal 2018, Pasaran Komoditi Melonjak

Matawang Euro mencapai paras tertinggi empat bulan lalu berbanding US dolar pada hari pertama dagangan 2018. EUR/USD mencapai paras tertinggi hari ini di 1.2080 tidak jauh dari paras tertinggi dua tahun lalu di 1.2091.
Apa yang menambah lonjakan matawang Euro petang tadi adalah bacaan indeks sektor pembuatan Zon Eropah yang melonjak ke paras tertinggi dalam jangka masa 20 tahun. Ia disokong dengan peningkatan permintaan pada awal tahun baru 2018. Bacaan akhir indeks ini melonjak kepada 60.6 pada Disember berbanding 60.1 pada November.
Indeks US dolar yang mengukur kekuatan matawang greenback berbanding enam matawang lain susut 0.37% setakat pukul 10.47 malam. Indeks ini mengakhiri tahun 2017 dengan penyusutan 9.8%, yang terbesar sejak tahun 2003.
Matawang Euro naik 14% berbanding US dolar tahun lalu yang juga tertinggi sejak 2003.
Kelemahan US dolar tahun lalu banyak disebabkan oleh ketidaktentuan polisi Presiden Trump, ketidaktentuan reformasi cukai, risiko geopolitik dan juga risiko politik Trump.
 Minggu ini pemain pasaran akan tertumpu kepada data pekerjaan NFP dari Amerika Syarikat dan juga minit mesyuarat FOMC yang masing-masing dikeluarkan pada Khamis dan Jumaat.
Pasaran Komoditi
Minyak mentah merekodkan kenaikan tertinggi awal tahun sejak 2014 pada Selasa dengan harga hampir mencapai paras tertinggi 2015 berikutan bantahan golongan anti-kerajaan di Iran dan juga proses pemotongan bekalan yang sedang berjalan oleh OPEC dan bukan-OPEC.
Minyak WTI naik ke paras tertinggi hari ini di $60.60 setong dan Brent pula naik ke paras $67.15.
Emas juga memulakan dagangan 2018 dengan kenaikan. Emas membuat kenaikan selama lapan sesi dagangan berturut-turut yang paling lama sejak pertengahan tahun 2011.
Dengan kelemahan US dolar ketika ini dan potensi kenaikan kadar faedah yang kekal rendah, emas dijangka akan terus mendapat manfaat.


Analisis Teknikal AUD/USD – Timeframe H1 – 19/12/2018

Matawang dollar AUD masih dilihat sebagai dagangan berisiko ekoran terkesan daripada isu perselisihan dalam mesyuarat WTO melibatkan dua wakil perdagangan dari Amerika Syarikat dan China. Isu ini dilihat kembali menimbulkan semula ketegangan pada perang dagang sebelum ini. Secara teknikal, dilihat pergerakan harga pada chart AUD/USD pada dagangan semalam agak mendatar dan bergerak di antara paras resistance MagicR1 dan resistance MagicR2 pada indicator Moshed Magic Line semalam berikutan matawang USD turut didagangkan lemah. Namun, harga sedikit menunjukkan penurunan pada sesi pasaran New York turun melepasi paras Magic Pivot dan menyentuh paras support MagicS1 sebelum kembali pantul dan menutup dagangan semalam di sekitar paras Magic Pivot semula.
Pada sesi pasaran Asia hari ini, harga yang memulakan dagangan di sekitar paras Magic Pivot 0.7181 hari ini dilihat membuat kenaikan lebih tinggi dari paras tersebut dan menuju ke paras resistance 0.7198 (MagicR1). Harga kemudian menguji paras tersebut buat seketika sebelum kembali menunjukkan penurunan selepas gagal melepasi paras tersebut. Namun jika harga berjaya meneruskan kenaikan melepasi paras resistance tersebut semula, harga bakal menuju ke paras resistance di paras yang lebih tinggi sekitar 0.7220 (MagicR2). Sedikit lagi kenaikan bakal melihatkan harga menguji zon ketinggian semasa pada chart AUD/USD sekitar paras 0.7237 (MagicR3).
Sebaliknya, jika pergerakan harga menunjukkan penurunan berlaku dan harga turun lebih rendah semula dari paras Magic Pivot hari ini, jangkaan penurunan harga akan menuju ke paras support 0.7160 (MagicS1). Seterusnya harga akan cuba melepasi paras support pada dagangan minggu lalu dan turun ke paras sekitar 0.7143 (MagicS2). Sekiranya harga berjaya melepasi penurunan lebih rendah dari paras tersebut, harga bakal mencari paras terendah semasa yang baru pada chart AUD/USD di sekitar paras 0.7122 (MagicS3).
 Terus ikuti perkembangan hubungan dagang antara AS-China di mana sebarang konflik yang timbul akan memberi kesan terhadap sentimen dalam pasaran semasa dan Aussie antara matawang yang paling ketara menerima kesannya. Terus rujuk pada indicator Moshed Magic Line dalam analisis teknikal harian anda untuk mendapatkan hasil analisis yang lebih jelas dan berkualiti.

Paras support: 0.7160, 0.7143, 0.7122.
Paras resistance: 0.7198, 0.7220, 0.7237.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI